Σημαντική ανακοίνωση νομικού περιεχομένου

|

52006SC1135

Συσταση της Επιτροπης προς το Συμβουλιο σχετικά με τη συμμετοχή της Ευρωπαϊκής Κοινότητας σε διαπραγματεύσεις για τους διεθνείς κανόνες και διαδικασίες στον τομέα της ευθύνης και της αποζημίωσης σε περιπτώσεις ζημιών οφειλομένων στη διασυνοριακή διακίνηση ζώντων τροποποιημένων οργανισμών (ΖΤΟ) στο πλαίσιο του Πρωτοκόλλου της Καρθαγένης για τη βιοασφάλεια  /* SEC/2006/1135 τελικό */

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 15.09.2006SEC(2006) 1135 τελικόΣΥΣΤΑΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟσχετικά με τη συμμετοχή της Ευρωπαϊκής Κοινότητας σε διαπραγματεύσεις για τους διεθνείς κανόνες και διαδικασίες στον τομέα της ευθύνης και της αποζημίωσης σε περιπτώσεις ζημιών οφειλομένων στη διασυνοριακή διακίνηση ζώντων τροποποιημένων οργανισμών (ΖΤΟ) στο πλαίσιο του Πρωτοκόλλου της Καρθαγένης για τη βιοασφάλειαA. ΑΙΤΙΟΛΟΓΙΚΗ ΕΚΘΕΣΗ1. Το Πρωτόκολλο της Καρθαγένης για τη βιοασφάλεια, που προσαρτάται στη Σύμβαση για τη βιοποικιλότητα, ετέθη σε ισχύ στις 11 Σεπτεμβρίου 2003. Το Πρωτόκολλο εξασφαλίζει ένα πλαίσιο, βασισμένο στην αρχή της προφύλαξης, για την ασφαλή μεταφορά, χειρισμό και χρήση ζώντων τροποποιημένων οργανισμών (ΖΤΟ) οι οποίοι παράγονται με τις μεθόδους της σύγχρονης βιοτεχνολογίας και ενδέχεται να έχουν αρνητικές επιπτώσεις στη διατήρηση και την αειφόρο χρήση της βιοποικιλότητας ή να συνιστούν κίνδυνο για την υγεία του ανθρώπου. Το Πρωτόκολλο εστιάζεται, ειδικότερα, στη διασυνοριακή διακίνηση.2. Το Συμβούλιο εξέδωσε απόφαση για τη σύναψη, εξ ονόματος της Ευρωπαϊκής Κοινότητας, του Πρωτοκόλλου, στις 25 Ιουνίου 2002. Το έγγραφο επικύρωσης από πλευράς Κοινότητας κατετέθη στις 27 Αυγούστου 2002.3. Σύμφωνα με το άρθρο 27 του Πρωτοκόλλου, η Διάσκεψη των Συμβαλλομένων Μερών, συνερχόμενη ως Συνεδρίαση των Συμβαλλομένων στο παρόν Πρωτόκολλο Μερών (COP/MOP) εγκρίνει, κατά την πρώτη της συνεδρίαση, διαδικασία για την ενδεδειγμένη εκπόνηση διεθνών κανόνων και διαδικασιών στον τομέα της ευθύνης και της αποζημίωσης λόγω ζημιών οφειλομένων στη διασυνοριακή διακίνηση ζώντων τροποποιημένων οργανισμών, αναλύοντας και λαμβάνοντας δεόντως υπόψη τις τρέχουσες εξελίξεις του διεθνούς δικαίου για τα θέματα αυτά, και μεριμνά ώστε η εν λόγω διαδικασία να ολοκληρωθεί εντός τεσσάρων ετών. Η COP/MOP συνέστησε, στην πρώτη της συνεδρίαση, το 2004, μια ανοικτής προθεσμίας ad hoc ομάδα εργασίας νομικών και τεχνικών εμπειρογνωμόνων στον τομέα της ευθύνης και της αποζημίωσης, στο πλαίσιο των διατάξεων του άρθρου 27.4. Η εντολή της εν λόγω ομάδας συνίσταται στην εξέταση των πληροφοριών και την ανάλυση των γενικής φύσεως θεμάτων που σχετίζονται με την ευθύνη και την αποζημίωση σε περιπτώσεις ζημιών οφειλομένων στη διασυνοριακή διακίνηση ΖΤΟ, καθώς και στην επεξεργασία εναλλακτικών λύσεων για στοιχεία κανόνων και διαδικασιών σχετικών με την ευθύνη και την αποζημίωση. Η ομάδα ad hoc στον τομέα της ευθύνης και της αποζημίωσης συνεδρίασε δύο φορές, στο διάστημα 25 – 27 Μαΐου 2005 και 20 – 24 Φεβρουαρίου 2006, στο Μόντρεαλ του Καναδά. Μετά την ανασκόπηση των πληροφοριών και την ανάλυση των γενικών θεμάτων, η ομάδα προχώρησε στην επεξεργασία κειμένων σχετικών με τα διάφορα στοιχεία των κανόνων και διαδικασιών για την ευθύνη και την αποζημίωση. Η τρίτη, τέταρτη και πέμπτη συνεδρίαση της ομάδας θα πραγματοποιηθούν το 2007 και το 2008, ούτως ώστε να είναι σε θέση να υποβάλει την τελική έκθεσή της ταυτόχρονα με τους προτεινόμενους διεθνείς κανόνες και διαδικασίες στον τομέα της ευθύνης και της αποζημίωσης στην COP/MOP4, που προβλέπεται να πραγματοποιηθεί το 2008 στη Γερμανία.5. Σύμφωνα με το άρθρο 174 παράγραφος 1 της συνθήκης ΕΚ, ένας από τους στόχους της περιβαλλοντικής πολιτικής της Κοινότητας είναι η προώθηση, σε διεθνές επίπεδο, μέτρων για την αντιμετώπιση των περιφερειακών ή παγκόσμιων περιβαλλοντικών προβλημάτων. Προκειμένου να επιτευχθεί ο εν λόγω στόχος, η Κοινότητα δύναται να συνάπτει συμφωνίες με τρίτα μέρη, σύμφωνα με τα άρθρα 175 και 300.6. Σύμφωνα με το άρθρο 300 παράγραφος 1 της συνθήκης ΕΚ, για τη σύναψη συμφωνιών μεταξύ της Κοινότητας και ενός ή περισσοτέρων κρατών ή διεθνών οργανισμών, η Επιτροπή υποβάλλει συστάσεις στο Συμβούλιο, το οποίο την εξουσιοδοτεί να αρχίσει τις αναγκαίες διαπραγματεύσεις. Οι διαπραγματεύσεις αυτές διεξάγονται από την Επιτροπή, σε συνεννόηση με τις ειδικές επιτροπές που ορίζονται από το Συμβούλιο για να την επικουρούν στο έργο αυτό και στο πλαίσιο των οδηγιών που ενδεχομένως της απευθύνει το Συμβούλιο. Κατά την άσκηση των αρμοδιοτήτων που του αναθέτει η παρούσα παράγραφος, το Συμβούλιο αποφασίζει με ειδική πλειοψηφία, πλην των περιπτώσεων που προβλέπονται στο πρώτο εδάφιο της παραγράφου 2, στις οποίες αποφασίζει με ομοφωνία.7. Το κείμενο των διεθνών κανόνων και διαδικασιών στον τομέα της ευθύνης και της αποζημίωσης, που θα υποβληθεί στην COP/MOP4 για έγκριση το 2008, θα αποτελέσει το αντικείμενο διαπραγματεύσεων κατά τη διάρκεια των επομένων τριών συνεδριάσεων της ad hoc ομάδας εργασίας νομικών και τεχνικών εμπειρογνωμόνων στον τομέα της ευθύνης και της αποζημίωσης. Οι εν λόγω κανόνες και διαδικασίες αφορούν την περιβαλλοντική προστασία και θα αποτελέσουν συμφωνία κατά την έννοια του άρθρου 300 παράγραφος 1 της συνθήκης ΕΚ. Ορισμένα νομοθετικά έγγραφα της ΕΚ[1] καλύπτουν θέματα ευθύνης και αποζημίωσης σε περιπτώσεις ζημιών οφειλομένων στη διασυνοριακή διακίνηση ζώντων τροποποιημένων οργανισμών (ΖΤΟ). Τα κράτη μέλη δεν δικαιούνται να αναλαμβάνουν υποχρεώσεις εκτός του πλαισίου της κοινοτικής νομοθεσίας, οι οποίες θα μπορούσαν να επηρεάσουν τους κοινοτικούς κανόνες ή να αλλοιώσουν το πεδίο εφαρμογής τους.8. Ως εκ τούτου, είναι αναγκαίο να απευθύνει η Επιτροπή συστάσεις προς το Συμβούλιο, το οποίο θα εξουσιοδοτήσει την Επιτροπή να προβεί στην έναρξη των αναγκαίων σχετικών διαπραγματεύσεων στις επόμενες συνεδριάσεις της ανοικτής προθεσμίας ad hoc ομάδας εργασίας νομικών και εμπειρογνωμόνων στον τομέα της ευθύνης και της αποζημίωσης, το 2007 και 2008, και στην COP/MOP4. το 2008.B. ΣΥΣΤΑΣΗΜε βάση τα ανωτέρω, η Επιτροπή συνιστά τα εξής:1.  το Συμβούλιο να εξουσιοδοτήσει την Επιτροπή να συμμετάσχει, εξ ονόματος της Ευρωπαϊκής Κοινότητας, όσον αφορά ζητήματα που εμπίπτουν στην κοινοτική αρμοδιότητα, στις διαπραγματεύσεις τις σχετικές με τους διεθνείς κανόνες και διαδικασίες στον τομέα της ευθύνης και της αποζημίωσης σε περιπτώσεις ζημιών οφειλομένων στη διασυνοριακή διακίνηση ζώντων τροποποιημένων οργανισμών (ΖΤΟ) στο πλαίσιο του Πρωτοκόλλου της Καρθαγένης για τη βιοασφάλεια στην τρίτη, τέταρτη και πέμπτη συνεδρίαση της ανοικτής προθεσμίας ad hoc ομάδας εργασίας νομικών και τεχνικών εμπειρογνωμόνων στον τομέα της ευθύνης και της αποζημίωσης, καθώς και στην τέταρτη συνεδρίαση της Διάσκεψης των Συμβαλλομένων Μερών, η οποία συνέρχεται ως Συνεδρίαση των Συμβαλλομένων Μερών του Πρωτοκόλλου·2.  η Επιτροπή να διεξαγάγει τις εν λόγω διαπραγματεύσεις εξ ονόματος της Ευρωπαϊκής Κοινότητας, όσον αφορά τα θέματα που εμπίπτουν στην κοινοτική αρμοδιότητα, σε συνεννόηση με ειδική επιτροπή αντιπροσώπων των κρατών μελών, σύμφωνα με τις εν παραρτήματι διαπραγματευτικές οδηγίες·3.  όταν οι κανόνες και διαδικασίες αφορούν ζητήματα που εμπίπτουν στην συντρέχουσα αρμοδιότητα της Κοινότητας και των κρατών μελών, η Επιτροπή και τα κράτη μέλη να συνεργάζονται στενά κατά τη διαπραγματευτική διαδικασία, με στόχο την ενιαία διεθνή εκπροσώπηση της Ευρωπαϊκής Κοινότητας·4.  το Συμβούλιο να εκδώσει τις εν παραρτήματι διαπραγματευτικές οδηγίες.ΠΑΡΑΡΤΗΜΑΔΙΑΠΡΑΓΜΑΤΕΥΤΙΚΕΣ ΟΔΗΓΙΕΣ1. Η Επιτροπή εξασφαλίζει ότι οι διεθνείς κανόνες και διαδικασίες στον τομέα της ευθύνης και της αποζημίωσης σε περιπτώσεις ζημιών οφειλομένων στη διασυνοριακή διακίνηση ζώντων τροποποιημένων οργανισμών (ΖΤΟ), που τελούν υπό θέσπιση στο πλαίσιο του Πρωτοκόλλου της Καρθαγένης για τη βιοασφάλεια, είναι σύμφωνες με τη συναφή κοινοτική νομοθεσία και ότι, κατά τις διαπραγματεύσεις των εν λόγω κανόνων και διαδικασιών, λαμβάνονται δεόντως υπόψη οι δυνατότητες των αναπτυσσομένων χωρών.2. Η Επιτροπή εξασφαλίζει ότι, σε περίπτωση κατά την οποία οι περί ων ο λόγος κανόνες και διαδικασίες – ή μέρη αυτών – λάβουν τη μορφή νομικά δεσμευτικής συμφωνίας, η τελευταία περιλαμβάνει τις κατάλληλες διατάξεις που επιτρέπουν στην Κοινότητα να καταστεί Συμβαλλόμενο Μέρος της.3. Η Επιτροπή υποβάλλει στο Συμβούλιο έκθεση για την έκβαση των διαπραγματεύσεων και, ενδεχομένως, για τα τυχόν προβλήματα που ανέκυψαν κατά τις διαπραγματεύσεις.[1] Μεταξύ άλλων, οδηγία 2004/35/ΕΚ σχετικά με την περιβαλλοντική ευθύνη όσον αφορά την πρόληψη και την αποκατάσταση περιβαλλοντικής ζημίας, ΕΕ L 143 της 21.4.2004, σ. 56· οδηγία 85/374/ΕΟΚ για την προσέγγιση των νομοθετικών, κανονιστικών και διοικητικών διατάξεων των κρατών μελών σε θέματα ευθύνης λόγω ελαττωματικών προϊόντων, ΕΕ L 210 της 7.8.1985, σ. 29, όπως τροποποιήθηκε αργότερα· κανονισμός (EΚ) αριθ. 44/2001 για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις, ΕΕ L12 της 22.12.2000, σ. 1.


title: Συστάσεις του Συμβουλίου — «Προώθηση της χρήσης και της ανταλλαγής βέλτιστων πρακτικών σχετικά με τις διασυνοριακές εικονοτηλεδιασκέψεις στον τομέα της δικαιοσύνης στα κράτη μέλη και σε επίπεδο ΕΕ»

text:
               31.7.2015

               EL

               Επίσημη Εφημερίδα της Ευρωπαϊκής Ένωσης

               C 250/1

         Συστάσεις του Συμβουλίου
   «Προώθηση της χρήσης και της ανταλλαγής βέλτιστων πρακτικών σχετικά με τις διασυνοριακές εικονοτηλεδιασκέψεις στον τομέα της δικαιοσύνης στα κράτη μέλη και σε επίπεδο ΕΕ»
   (2015/C 250/01)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   ΥΠΕΝΘΥΜΙΖΟΝΤΑΣ:

               1.

               Τη στρατηγική για την ευρωπαϊκή ηλεκτρονική δικαιοσύνη για το διάστημα 2014-2018, η οποία υιοθετήθηκε από το Συμβούλιο (Δικαιοσύνη και Εσωτερικές Υποθέσεις) στις 6 Δεκεμβρίου 2013 (1)·

               2.

               Την παράγραφο 59 της στρατηγικής για την ευρωπαϊκή ηλεκτρονική δικαιοσύνη για το διάστημα 2014-2018, σύμφωνα με την οποία «εάν χρειάζεται, άτυπες ομάδες των κρατών μελών που συμμετέχουν σε συγκεκριμένα σχέδια μπορούν να συνεδριάζουν ώστε να σημειώνουν πρόοδο σε αυτούς τους τομείς εργασιών […]»·

               3.

               Το πολυετές σχέδιο δράσης 2014-2018 για την ευρωπαϊκή ηλεκτρονική δικαιοσύνη, το οποία εγκρίθηκε από το Συμβούλιο (Δικαιοσύνη και Εσωτερικές Υποθέσεις) στις 6 Ιουνίου 2014 (2)·

               4.

               Τις κατευθυντήριες γραμμές για την εφαρμογή του πολυετούς σχεδίου δράσης 2014-2018 για την ευρωπαϊκή ηλεκτρονική δικαιοσύνη που εγκρίθηκαν από το Συμβούλιο (Δικαιοσύνη και Εσωτερικές Υποθέσεις) στις 4 Δεκεμβρίου 2014 (3), στις οποίες εκτίθενται συγκεκριμένα μέτρα για να δοθεί συνέχεια στο σχέδιο δράσης από την Ομάδα «Ηλεκτρονικό δίκαιο (Ηλεκτρονική Δικαιοσύνη)», συμπεριλαμβανομένης της σύστασης της άτυπης ομάδας εργασίας σχετικά με τις διασυνοριακές εικονοτηλεδιασκέψεις·

               5.

               Τα αποτελέσματα της άτυπης ομάδας εργασίας σχετικά με τις διασυνοριακές εικονοτηλεδιασκέψεις ως έχουν στην τελική έκθεση (4) που παρουσιάστηκε στην Ομάδα «Ηλεκτρονικό δίκαιο (Ηλεκτρονική Δικαιοσύνη)»·

         ΑΝΑΓΝΩΡΙΖΕΙ ότι:

               6.

               Η εικονοτηλεδιάσκεψη είναι χρήσιμο εργαλείο που παρέχει μεγάλες δυνατότητες, όχι μόνο σε εθνικό επίπεδο αλλά ιδίως σε διασυνοριακές καταστάσεις στις οποίες εμπλέκονται διάφορα κράτη μέλη, ακόμα και τρίτες χώρες. Στις διασυνοριακές υποθέσεις, έχει ζωτική σημασία η απρόσκοπτη επικοινωνία μεταξύ των δικαστικών αρχών των κρατών μελών. Η εικονοτηλεδιάσκεψη είναι ένας τρόπος απλούστευσης και προαγωγής αυτού του είδους της επικοινωνίας. Τα πλεονεκτήματα της εικονοτηλεδιάσκεψης αναγνωρίστηκαν από τη νομοθεσία της Ένωσης, η οποία προώθησε τη χρήση της, μεταξύ άλλων, στη διασυνοριακή διεξαγωγή αποδείξεων σε αστικές και εμπορικές υποθέσεις (5) και στην ευρωπαϊκή διαδικασία μικροδιαφορών (6), ή ρύθμισε διαδικασίες προκειμένου να χρησιμοποιείται σε ποινικές διαδικασίες (7)·

               7.

               Η τεχνολογία των εικονοτηλεδιασκέψεων μπορεί να χρησιμοποιηθεί σε κάθε είδος δικαστικής διαδικασίας (τόσο σε ποινικές όσο και σε αστικές και εμπορικές υποθέσεις) και παρέχει στα δικαστήρια και τις εισαγγελίες μεγαλύτερη ευελιξία για τη λήψη καταθέσεων από θύματα και μάρτυρες, την ακρόαση γνωμών εμπειρογνωμόνων και τη λήψη δηλώσεων υπόπτων και κατηγορουμένων. Η εικονοτηλεδιάσκεψη μπορεί να συμβάλει στη μείωση της πίεσης για ευάλωτους μάρτυρες, όπως παιδιά. Διευκολύνει την αποφυγή μετακίνησης όταν καλούνται για λήψη κατάθεσης θύματα, μάρτυρες ή εμπειρογνώμονες από άλλα κράτη μέλη. Επιτρέπει επίσης την παροχή άμεσων και αποτελεσματικών διασφαλίσεων όπως το δικαίωμα διερμηνείας, το δικαίωμα ενημέρωσης ή το δικαίωμα πρόσβασης σε δικηγόρο όταν ο ύποπτος συνελήφθη σε απομακρυσμένο σημείο (π.χ. σε περίπτωση σύλληψης στην ανοικτή θάλασσα). Η χρήση της εν λόγω τεχνολογίας μειώνει επίσης το κόστος των ακροάσεων για την εθνική διοίκηση. Επιτυγχάνονται σημαντικά πλεονεκτήματα από άποψη κόστους και ασφαλείας με την αποφυγή της μεταγωγής κρατουμένων·

               8.

               Στο πλαίσιο της ευρωπαϊκής ηλεκτρονικής δικαιοσύνης (e-Justice), τα κράτη μέλη της ΕΕ έχουν ήδη αρχίσει να συνεργάζονται για την προώθηση της χρήσης των εικονοτηλεδιασκέψεων και την ανταλλαγή εμπειριών και βέλτιστων πρακτικών. Η ανωτέρω συνεργασία γίνεται, μεταξύ άλλων, στο πλαίσιο της Ομάδας «Ηλεκτρονικό δίκαιο» (ηλεκτρονική δικαιοσύνη) σε επίπεδο ΕΕ·

               9.

               Οι μέχρι τούδε εργασίες στον τομέα της εικονοτηλεδιάσκεψης σε εθνικό και ενωσιακό επίπεδο στο πλαίσιο του πρώτου σχεδίου δράσης 2009-2013 για την ευρωπαϊκή ηλεκτρονική δικαιοσύνη έχουν ήδη παραγάγει σημαντικά αποτελέσματα. Στη δικτυακή πύλη ηλεκτρονικής δικαιοσύνης παρέχονται πληροφορίες σχετικά με τη χρήση δυνατοτήτων εικονοτηλεδιάσκεψης σε διασυνοριακές δικαστικές διαδικασίες σε όλες τις επίσημες γλώσσες, συμπεριλαμβανομένου εγχειριδίου και, για τα περισσότερα κράτη μέλη, των σχετικών στοιχείων επικοινωνίας·

               10.

               Το δεύτερο πολυετές σχέδιο δράσης 2014-2018 για την ηλεκτρονική δικαιοσύνη φιλοδοξεί να αξιοποιήσει τις ήδη αναληφθείσες εργασίες και να συνεχίσει τη θετική αυτή πορεία σε εθνικό και ευρωπαϊκό επίπεδο. Οι εργασίες αυτές θα πρέπει να εκληφθούν επίσης ως μέρος ευρύτερης διαδικασίας εκσυγχρονισμού της δικαιοσύνης στην ΕΕ, συνεκτιμώντας το ισχύον νομικό πλαίσιο στον συγκεκριμένο τομέα και την ανάγκη τήρησης των δικονομικών εγγυήσεων που ισχύουν σε επίπεδο κρατών μελών και ΕΕ·

         ΤΟΝΙΖΕΙ ότι:

               11.

               Όπως περιγράφεται στο πολυετές σχέδιο δράσης 2014-2018 για την ευρωπαϊκή ηλεκτρονική δικαιοσύνη, η προσφυγή σε δικαστήριο και η έναρξη εξωδικαστικών διαδικασιών σε διασυνοριακές υποθέσεις πρέπει να διευκολύνεται με την παροχή δυνατότητας επικοινωνίας με ηλεκτρονικά μέσα μεταξύ δικαστηρίων και διαδίκων, μαρτύρων, θυμάτων, εμπειρογνωμόνων και άλλων συμμετεχόντων·

               12.

               Επιπλέον, η χρήση εικονοτηλεδιάσκεψης, τηλεδιάσκεψης ή άλλων κατάλληλων μέσων επικοινωνίας εξ αποστάσεως για τη διεξαγωγή προφορικής ακρόασης πρέπει, κατά περίπτωση, να γενικευθεί ώστε να μην είναι πλέον απαραίτητη η μετακίνηση προσώπου στο δικαστήριο προκειμένου να παραστεί σε δικαστική διαδικασία, ιδίως σε διασυνοριακές υποθέσεις, και να διευκολύνει συνεπώς, με τη μείωση του κόστους και των προσπαθειών, την αποτελεσματική πρόσβαση στη δικαιοσύνη·

               13.

               Όπως αναφέρεται στο πολυετές σχέδιο δράσης 2014-2018 για την ηλεκτρονική δικαιοσύνη, οι μελλοντικές εργασίες στον τομέα αυτόν θα πρέπει να διευρυνθούν ώστε να διευκολυνθεί περαιτέρω η διοργάνωση και διεξαγωγή διασυνοριακών εικονοτηλεδιασκέψεων σε όλα τα κράτη μέλη με την προώθηση της χρήσης εργαλείων ΤΠ για τη στήριξη και διοργάνωση εικονοτηλεδιασκέψεων και με την ενίσχυση της διαλειτουργικότητας για τη διεξαγωγή τους. Οι ανωτέρω εργασίες θα πρέπει επίσης να περιλαμβάνουν τον σχεδιασμό κοινού εντύπου αίτησης/επιβεβαίωσης διασυνοριακής εικονοτηλεδιάσκεψης. Θα πρέπει επίσης να εξετασθεί η δημιουργία δικτύου για την ανταλλαγή εμπειριών και βέλτιστων πρακτικών σχετικά με τις εικονοτηλεδιασκέψεις, συμπεριλαμβανομένης της κατάρτισης. Η συμμετοχή επαγγελματιών του νομικού κλάδου, όπως δικαστών, εισαγγελέων, δικηγόρων, μεσολαβητών καθώς και νομικών διερμηνέων στις εργασίες αυτές θα πρέπει να ληφθεί υπόψη·

         ΧΑΙΡΕΤΙΖΕΙ:

               14.

               Τις εργασίες της ομάδας εμπειρογνωμόνων για τις διασυνοριακές εικονοτηλεδιασκέψεις για τη βελτίωση της γενικής λειτουργίας των συστημάτων ηλεκτρονικής δικαιοσύνης στα κράτη μέλη και σε ευρωπαϊκό επίπεδο. Η ομάδα εμπειρογνωμόνων συστάθηκε τον Ιανουάριο του 2014 υπό αυστριακή ηγεσία, με σκοπό την προώθηση των διασυνοριακών εικονοτηλεδιασκέψεων στην πράξη και την ανταλλαγή βέλτιστων πρακτικών και εμπειρογνωμοσύνης σχετικά με τις οργανωτικές, τεχνικές και νομικές πτυχές·

               15.

               Την τελική έκθεση της ομάδας εμπειρογνωμόνων, η οποία υποβλήθηκε τον Μάρτιο του 2015, με συγκεκριμένες συστάσεις για τις μελλοντικές εργασίες στον εν λόγω τομέα·

         ΣΗΜΕΙΩΝΕΙ το γεγονός ότι:
   α)   Ομάδα εμπειρογνωμόνων

               16.

               Στην τελική της έκθεση, η ομάδα εμπειρογνωμόνων εντόπισε ορισμένα τεχνικά, οργανωτικά και νομικά προβλήματα που εμποδίζουν τη χρήση των δυνατοτήτων εικονοτηλεδιασκέψεων από τα κράτη μέλη σε διασυνοριακές καταστάσεις. Τα αποτελέσματα έδειξαν ότι, μολονότι είναι αληθές ότι οι ισχύουσες νομικές απαιτήσεις πρέπει να τηρούνται, η πλειονότητα των άμεσων προβλημάτων που προκύπτουν στις διασυνοριακές καταστάσεις είναι περισσότερο οργανωτικού και τεχνικού χαρακτήρα. Αυτά είναι τα θέματα που πρέπει να εξετασθούν κατά προτεραιότητα είτε βραχυπρόθεσμα είτε μεσοπρόθεσμα·

         β)   Πύλη για την ηλεκτρονική δικαιοσύνη

               17.

               Επιπλέον, οι πληροφορίες που είναι ήδη διαθέσιμες στην πύλη ηλεκτρονικής δικαιοσύνης θα πρέπει να επικαιροποιηθούν και να συμπληρωθούν. Πιο συγκεκριμένα, τα μελλοντικά σχέδια θα μπορούσαν να περιλαμβάνουν την προσθήκη: συνδέσμων προς τις διατάξεις της νομοθεσίας της ΕΕ και των κρατών μελών που ρυθμίζουν τη χρήση των εικονοτηλεδιασκέψεων· ενοποιημένων πληροφοριών ως προς όλα τα δικαστήρια που διαθέτουν δυνατότητες εικονοτηλεδιάσκεψης στα κράτη μέλη· εργαλείων για την πρακτική οργάνωση των εικονοτηλεδιασκέψεων (ηλεκτρονικά έντυπα, ενδεχομένως σύστημα κράτησης σε μακροπρόθεσμη βάση)· συνδέσμων προς εθνικές οδηγίες ή εγχειρίδια, όταν υπάρχουν· τμήματος με παραδείγματα εικονοτηλεδιασκέψεων σε διασυνοριακές διαδικασίες και συλλογής βέλτιστων πρακτικών· πληροφοριών για δυνατότητες εκπαίδευσης και για ενότητες εκπαίδευσης εντός διαδικτύου και συνδέσμου προς τις διασυνδεδεμένες βάσεις δεδομένων των διερμηνέων, εφόσον υπάρχουν·

         γ)   Συνέργειες με άλλα έργα

               18.

               Πιθανές συνέργειες με άλλα έργα, όπως τα έργα e-CODEX ή AVIDICUS (διερμηνεία κατά τη διάρκεια της εικονοτηλεδιάσκεψης) και με το ευρωπαϊκό δίκτυο κατάρτισης δικαστικών θα πρέπει επίσης να λαμβάνονται υπόψη. Εκτός από τις πληροφορίες που είναι ήδη διαθέσιμες στην πύλη για την ηλεκτρονική δικαιοσύνη, πρέπει να χρησιμοποιούνται επίσης, κατά το δυνατόν, τυχόν χρήσιμα στοιχεία από άλλες πηγές, μεταξύ των οποίων τα κράτη μέλη και η Eurojust·

         δ)   Νομικές πτυχές

               19.

               Η εικονοτηλεδιάσκεψη έχει αναγνωριστεί νομικά μέσω διεθνών συμβάσεων και διάφορων νομοθετικών πράξεων της ΕΕ, όπως ο κανονισμός σχετικά με τη διεξαγωγή αποδείξεων σε αστικές και εμπορικές υποθέσεις, ο κανονισμός για τη θέσπιση ευρωπαϊκής διαδικασίας μικροδιαφορών και, πιο πρόσφατα, η οδηγία σχετικά με την ευρωπαϊκή εντολή έρευνας σε ποινικές υποθέσεις·

               20.

               Μολονότι παρέχει πρόσθετη προστασία στους υπόπτους, στα θύματα, στους μάρτυρες και στα ευάλωτα άτομα, θα πρέπει να εξασφαλισθεί ότι η εικονοτηλεδιάσκεψη δεν αποβαίνει εις βάρος των δικαιωμάτων της υπεράσπισης· απαιτείται επομένως ειδική μέριμνα για να διασφαλιστεί η τήρηση των αρχών της αμεσότητας, της ισότητας των όπλων και της κατ’ αντιμωλία διαδικασίας. Αυτό συνεπάγεται τη χρήση εξοπλισμού σύγχρονου, για την επίτευξη ικανοποιητικής ποιότητας εικόνας και ήχου, και ασφαλούς ανάλογα με την ευαισθησία της υπόθεσης·

               21.

               Θα πρέπει επομένως να αξιολογηθεί ο αντίκτυπος των νομοθετικών εξελίξεων - ιδίως δε της ευρωπαϊκής εντολής έρευνας η οποία ορίζει λεπτομερή διαδικασία για τη χρήση της εικονοτηλεδιάσκεψης στις ποινικές υποθέσεις - στους διάφορους δικονομικούς κανόνες και εγγυήσεις που ισχύουν στο κράτος μέλος αίτησης και εκτέλεσης. Άλλα νομικά ζητήματα που συνδέονται με την εικονοτηλεδιάσκεψη περιλαμβάνουν επίσης τον προσδιορισμό των αρμόδιων αρχών·

         ΚΑΛΕΙ ΤΑ ΚΡΑΤΗ ΜΕΛΗ:

               22.

               Να εξετάσουν τη θέση σε εφαρμογή, σε εθνικό επίπεδο των ακόλουθων μέτρων, με σκοπό τη βελτίωση της διαλειτουργικότητας μεταξύ των κρατών μελών:

         α)   Οργανωτικές πτυχές

               α)

               Να προβλέψουν εθνικό ή εθνικά σημεία επαφής για τις εικονοτηλεδιασκέψεις, κατά περίπτωση, σε κάθε κράτος μέλος. Να βελτιώνουν και να ενημερώνουν κατά συνέπεια, σε στενή συνεργασία με την Επιτροπή εφόσον απαιτείται - τις πληροφορίες στην πύλη ηλεκτρονικής δικαιοσύνης (μέσω της βάσης δεδομένων του Δικαστηρίου) που αφορούν τις εθνικές δυνατότητες διεξαγωγής εικονοτηλεδιασκέψεων, τα οικεία εθνικά σημεία επαφής και τα αρμόδια δικαστήρια. Να βελτιώσουν την οργάνωση των σημείων επαφής σε εθνικό επίπεδο και σε επίπεδο δικαστηρίων·

               β)

               Για συγκεκριμένες εικονοτηλεδιασκέψεις, να συμφωνήσουν ως προς τη χρησιμοποίηση κοινής γλώσσας, εάν συντρέχει περίπτωση, μαζί με τις κατάλληλες υπηρεσίες μετάφρασης και διερμηνείας και ως προς την ωριαία άτρακτο που θα χρησιμοποιείται για τον καθορισμό της ώρας έναρξης της εικονοτηλεδιάσκεψης. Εάν απαιτείται διερμηνεία στην εικονοτηλεδιάσκεψη, τα κράτη μέλη θα πρέπει να έχουν επίγνωση των συστάσεων που βασίζονται στα έργα AVIDICUS και, στο μέτρο του δυνατού, να τις ακολουθούν·

               γ)

               Με την επιφύλαξη της δικαστικής ανεξαρτησίας και των διαφορών στην οργάνωση του δικαστικού κλάδου στο σύνολο της Ένωσης, να παρέχουν αποτελεσματική εκπαίδευση για τους δυνητικούς χρήστες, μεταξύ άλλων δικαστές και εισαγγελείς, προκειμένου να αποκτήσουν μεγαλύτερη αυτοπεποίθηση και ικανότητα διεξαγωγής εικονοτηλεδιάσκεψης·

         β)   Τεχνικές πτυχές

               δ)

               Να δημιουργήσουν αποτελεσματικούς μηχανισμούς, όπως βελτιωμένο έντυπο για την αποτελεσματική ανταλλαγή μεταβλητών και/ή εμπιστευτικών παραμέτρων εικονοτηλεδιάσκεψης, σε συνδυασμό με δημόσιες και στατικές πληροφορίες σχετικά με τις δυνατότητες εικονοτηλεδιάσκεψης κάθε κράτους μέλους, οι οποίες θα δημοσιευθούν στην ευρωπαϊκή πύλη για την ηλεκτρονική δικαιοσύνη·

               ε)

               Να συντάξουν πρακτικές οδηγίες για τους χρήστες και το προσωπικό τεχνικού σχεδιασμού και υποστήριξης όσον αφορά τις συνιστώμενες τεχνικές προδιαγραφές·

               στ)

               Να βελτιώσουν τη διαλειτουργικότητα μεταξύ των κρατών μελών με τη διενέργεια συστηματικών πρακτικών δοκιμών μεταξύ κρατών μελών ανά ζεύγη για την τεκμηρίωση παραμέτρων εργασίας. Οι παράμετροι αυτές μπορούν εν συνεχεία να επαναχρησιμοποιηθούν για τη διενέργεια πιο αξιόπιστων εικονοτηλεδιασκέψεων μεταξύ των κρατών μελών με ικανοποιητική ποιότητα ήχου και εικόνας·

               ζ)

               Να εφαρμόσουν τις ακόλουθες ελάχιστες τεχνικές προδιαγραφές για τη βελτίωση της ποιότητας των εικονοτηλεδιασκέψεων:

                           —

                           χρήση υλισμικοπαγούς συστήματος εικονοτηλεδιασκέψεων (H.323/SIP για εικονοτηλεδιασκέψεις)·

                           —

                           IP-παγείς εικονοτηλεδιασκέψεις·

                           —

                           χρήση υποδομής για τη διάβαση τειχών προστασίας·

                           —

                           χρήση κρυπτογραφημένων τηλεπικοινωνιών (AES-128)·

                           —

                           λήψη της παρουσίασης ως διπλού βίντεο (H. 239) (8)·

         γ)   Νομικές πτυχές

               η)

               Να αξιολογήσουν τον αντίκτυπο πράξεων που έχουν εκδοθεί από την Ένωση, όπως της ευρωπαϊκής εντολής έρευνας σε σχέση με τους ισχύοντες δικονομικούς κανόνες·

         ΚΑΛΕΙ ΤΗΝ ΟΜΑΔΑ «ΗΛΕΚΤΡΟΝΙΚΟ ΔΙΚΑΙΟ» (ΗΛΕΚΤΡΟΝΙΚΗ ΔΙΚΑΙΟΣΥΝΗ):

               23.

               Να αρχίσει τη διερεύνηση πρακτικών δυνατοτήτων και λύσεων για μια συντονισμένη προσέγγιση ενόψει της έναρξης συνεργασίας στον τομέα της εικονοτηλεδιάσκεψης με τρίτες χώρες πέραν των διμερών επαφών που τα κράτη μέλη έχουν ήδη στον εν λόγω τομέα·

               24.

               Να συνεχίσει τις εργασίες που έχουν αναληφθεί στο πλαίσιο της ομάδας εμπειρογνωμόνων για τις διασυνοριακές εικονοτηλεδιασκέψεις με τη δημιουργία δικτύου συνεργασίας μεταξύ των κρατών μελών εντός της Ομάδας «Ηλεκτρονικό δίκαιο (Ηλεκτρονική Δικαιοσύνη)», με σκοπό την ανταλλαγή εμπειριών και βέλτιστων πρακτικών σχετικά με τις εικονοτηλεδιασκέψεις, συμπεριλαμβανομένης της κατάρτισης, βάσει πρότασης που θα υποβληθεί από την ομάδα εμπειρογνωμόνων. Το εν λόγω δίκτυο θα πρέπει:

                           α)

                           Να εξετάσει τη βελτίωση της χρήσης των δυνατοτήτων εικονοτηλεδιάσκεψης σε ευρωπαϊκό επίπεδο με τη δημιουργία ασφαλών «εικονικών αιθουσών εικονοτηλεδιάσκεψης» με δυνατότητα συμμετοχής των κρατών μελών μέσω κλήσης σύνδεσης·

                           β)

                           Να συντάξει σαφή αναλυτική περιγραφή («πρωτόκολλο») για την προετοιμασία και διεξαγωγή διασυνοριακών εικονοτηλεδιασκέψεων, η οποία να είναι κατάλληλη για τις χαρακτηριστικές δικαστικές περιπτώσεις χρήσης διασυνοριακών εικονοτηλεδιασκέψεων και να συνδυάζει όλα τα απαιτούμενα οργανωτικά, τεχνικά και δικαστικά στοιχεία·

                           γ)

                           Να παράσχει καθοδήγηση στους χρήστες σχετικά με χαρακτηριστικές περιπτώσεις χρήσης σε δικαστικές υποθέσεις στις οποίες θα ήταν ιδιαίτερα επωφελής η αυξημένη και καλύτερη χρήση της διασυνοριακής εικονοτηλεδιάσκεψης·

                           δ)

                           Να βελτιώσει την ηλεκτρονική αποστολή εντύπων για την υποβολή αιτήσεων διασυνοριακής αμοιβαίας δικαστικής συνδρομής με συνδυασμό λειτουργιών δυναμικού εντύπου από την ευρωπαϊκή πύλη για την ηλεκτρονική δικαιοσύνη με τον e-CODEX, π.χ. εντύπων για «άμεση διεξαγωγή αποδείξεων» και «(έμμεση) διεξαγωγή αποδείξεων»·

                           ε)

                           Να επινοήσει εργαλεία τα οποία θα βοηθούν τις δικαστικές αρχές να προσδιορίζουν το εφαρμοστέο νομικό μέσο για τη διοργάνωση συγκεκριμένης εικονοτηλεδιάσκεψης·

                           στ)

                           Να επινοήσει εργαλεία τα οποία θα βοηθούν τις δικαστικές αρχές να προσδιορίζουν την αρμόδια αρχή για τη διοργάνωση συγκεκριμένης εικονοτηλεδιάσκεψης·

                           ζ)

                           Να προσδιορίσει τις απαιτούμενες ρυθμίσεις για τη διασφάλιση των δικονομικών εγγυήσεων κατά την άσκηση των δικαιωμάτων της υπεράσπισης· και

                           η)

                           Να διασφαλίσει τη σταθερότητα των εργασιών με:

                                       —

                                       την παρακολούθηση της εφαρμογής των δράσεων και έργων βελτίωσης,

                                       —

                                       την παρακολούθηση νέων τεχνολογιών εικονοτηλεδιάσκεψης,

                                       —

                                       την υποβολή προτάσεων για την ανάληψη περαιτέρω βελτιωτικών δράσεων και έργων·

         ΚΑΛΕΙ ΤΗΝ ΕΥΡΩΠΑΪΚΗ ΕΠΙΤΡΟΠΗ:

               25.

               Να δημοσιεύσει την τελική έκθεση της ομάδας εμπειρογνωμόνων σχετικά με τις διασυνοριακές εικονοτηλεδιασκέψεις στην πύλη για την ηλεκτρονική δικαιοσύνη με σκοπό την ευρύτερη διάδοσή της μεταξύ των επαγγελματιών του νομικού κλάδου και των λοιπών ενδιαφερομένων.

               26.

               Να υποστηρίξει οικονομικά την εφαρμογή σε εθνικό επίπεδο των μέτρων της παραγράφου 22 με σκοπό τη διασφάλιση της συνοριακής διαλειτουργικότητας των δυνατοτήτων εικονοτηλεδιάσκεψης, στο μέτρο που παρέχεται ευρωπαϊκή προστιθέμενη αξία, σύμφωνα με τα ισχύοντα χρηματοδοτικά μέσα.

      (1)  ΕΕ C 376 της 21.12.2013, σ. 7.

      (2)  ΕΕ C 182 της 14.6.2014, σ. 2.

      (3)  15771/14.

      (4)  8364/15 + ADD.

      (5)  Κανονισμός (ΕΚ) αριθ. 1206/2001 του Συμβουλίου, της 28ης Μαΐου 2001, για τη συνεργασία μεταξύ των δικαστηρίων των κρατών μελών κατά τη διεξαγωγή αποδείξεων σε αστικές ή εμπορικές υποθέσεις (ΕΕ L 174 της 27.6.2001, σ. 1).

      (6)  Κανονισμός (ΕΚ) αριθ. 861/2007 του Ευρωπαϊκού Κοινοβουλίου και του Συμβουλίου, της 11ης Ιουλίου 2007, για τη θέσπιση ευρωπαϊκής διαδικασίας μικροδιαφορών (ΕΕ L 199 της 31.7.2007, σ. 1).

      (7)  Σύμβαση της 29ης Μαΐου 2000 περί αμοιβαίας δικαστικής συνδρομής σε ποινικές υποθέσεις μεταξύ των κρατών μελών της Ευρωπαϊκής Ένωσης.

      (8)
   Σημείωση: είναι ίσως απαραίτητη η χρήση ISDN ως εφεδρικού συστήματος για συμμετέχοντες που δεν υποστηρίζουν ακόμα το IP.


title: Σύσταση για γνωμη του Συμβουλίου σχετικά με το επικαιροποιημένο πρόγραμμα σταθερότητας του Βελγίου, 2007-2011

text:
   EL
EL    EL
 ---pagebreak---                   ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ
                                               Βρυξέλλες, 11.6.2008
                                               SEC(2008) 2013 τελικό
                                    Σύσταση για
                           ΓΝΩΜΗ ΤΟΥ ΣΥΜΒΟΥΛΙΟΥ
   σχετικά µε το επικαιροποιηµένο πρόγραµµα σταθερότητας του Βελγίου, 2007-2011
                           (υποβληθείσα από την Επιτροπή)
EL                                                                              EL
 ---pagebreak---                                          ΑΙΤΙΟΛΟΓΙΚΗ ΕΚΘΕΣΗ
   1.       ΓΕΝΙΚΟ ΠΛΑΙΣΙΟ
   Το Σύµφωνο Σταθερότητας και Ανάπτυξης βασίζεται στον στόχο της επίτευξης υγιών
   δηµόσιων οικονοµικών ως µέσο ενίσχυσης των προϋποθέσεων για σταθερότητα των τιµών
   και ισχυρή διατηρήσιµη ανάπτυξη, οι οποίες ευνοούν τη δηµιουργία απασχόλησης Η
   µεταρρύθµιση του Συµφώνου το 2005, αφενός αναγνώριζε τη χρησιµότητα του συµφώνου
   για την εδραίωση της δηµοσιονοµικής πειθαρχίας, αφετέρου δε, αποσκοπούσε στην ενίσχυση
   της αποτελεσµατικότητας και των οικονοµικών του ερεισµάτων, καθώς επίσης στη
   διασφάλιση της µακροπρόθεσµης διατηρησιµότητας των δηµόσιων οικονοµικών.
   Ο κανονισµός (ΕΚ) αριθ. 1466/97 του Συµβουλίου για την ενίσχυση της εποπτείας της
   δηµοσιονοµικής κατάστασης και την εποπτεία και τον συντονισµό των οικονοµικών
   πολιτικών1, ο οποίος αποτελεί στοιχείο του Συµφώνου Σταθερότητας και Ανάπτυξης, ορίζει
   ότι τα κράτη µέλη υποβάλλουν στο Συµβούλιο και την Επιτροπή προγράµµατα σταθερότητας
   ή σύγκλισης και ετήσιες επικαιροποιήσεις τους. Τα κράτη µέλη που έχουν ήδη υιοθετήσει το
   ενιαίο νόµισµα υποβάλλουν (επικαιροποιηµένα) προγράµµατα σταθερότητας, ενώ τα κράτη
   µέλη που δεν το έχουν ακόµη υιοθετήσει υποβάλλουν (επικαιροποιηµένα) προγράµµατα
   σύγκλισης. Το πρώτο πρόγραµµα σταθερότητας του Βελγίου υποβλήθηκε τον ∆εκέµβριο του
   1998. Κατ’ εφαρµογή του κανονισµού, το Συµβούλιο εξέδωσε γνώµη επί του προγράµµατος
   στις 15 Μαρτίου 1999 βάσει σύστασης της Επιτροπής και µετά από διαβουλεύσεις µε την
   Οικονοµική και ∆ηµοσιονοµική Επιτροπή. Όσον αφορά τα επικαιροποιηµένα προγράµµατα
   σταθερότητας και σύγκλισης, ο κανονισµός προβλέπει ότι αυτά αξιολογούνται από την
   Ευρωπαϊκή Επιτροπή και εξετάζονται από την Οικονοµική και ∆ηµοσιονοµική Επιτροπή και
   ότι, εφόσον κρίνεται αναγκαίο και µε βάση την ίδια διαδικασία µε την προαναφερόµενη, τα
   επικαιροποιηµένα προγράµµατα σταθερότητας και σύγκλισης µπορούν να εξετασθούν από το
   Συµβούλιο.
   2.       ΙΣΤΟΡΙΚΟ        ΠΛΑΙΣΙΟ          ΤΗΣ       ΑΞΙΟΛΟΓΗΣΗΣ        ΤΟΥ         ΕΠΙΚΑΙΡΟΠΟΙΗΜΕΝΟΥ
            ΠΡΟΓΡΑΜΜΑΤΟΣ
   Η Επιτροπή εξέτασε το πλέον πρόσφατο επικαιροποιηµένο πρόγραµµα σταθερότητας του
   Βελγίου, το οποίο υποβλήθηκε στις 21 Απριλίου 2008, και εισηγείται στο Συµβούλιο να
   εκδώσει γνώµη επ’ αυτού (βλ. παρακάτω το πλαίσιο µε τα κυριότερα σηµεία της
   αξιολόγησης).
   Προκειµένου να σχηµατισθεί µια εικόνα του πλαισίου εντός του οποίου αξιολογείται η
   δηµοσιονοµική στρατηγική του επικαιροποιηµένου προγράµµατος σταθερότητας, στις
   παραγράφους που ακολουθούν περιγράφονται συνοπτικά τα εξής:
   (1)     η πλέον πρόσφατη αξιολόγηση της κατάστασης της χώρας βάσει του προληπτικού
           σκέλους του Συµφώνου Σταθερότητας και Ανάπτυξης (περίληψη της γνώµης του
           Συµβουλίου σχετικά µε το προηγούµενο επικαιροποιηµένο πρόγραµµα σταθερότητας)
   1
           ΕΕ L 209 της 2.8.1997, σ. 1. Κανονισµός όπως τροποποιήθηκε τελευταία µε τον κανονισµό (ΕΚ) αριθ.
           1055/2005 (ΕΕ L 174 της 7.7.2005, σ. 1). Τα έγγραφα που αναφέρονται στο παρόν κείµενο διατίθενται
           στην εξής διεύθυνση: http://ec.europa.eu/economy_finance/about/activities/sgp/main_el.htm.
EL                                                       2                                                   EL
 ---pagebreak---    (2)    οι προσανατολισµοί των δηµοσιονοµικών προοπτικών που εγκρίθηκαν από την
          Ευρωοµάδα τον Απρίλιο του 2007
   (3)    οι επικαιροποιηµένοι ειδικοί κατά χώρα γενικοί προσανατολισµοί της οικονοµικής
          πολιτικής στον τοµέα των δηµοσιονοµικών πολιτικών που εκδόθηκαν τον Μάιο του
          2008
   (4)    η αξιολόγηση της Επιτροπής σχετικά µε την έκθεση εφαρµογής του εθνικού
          προγράµµατος µεταρρυθµίσεων που υποβλήθηκε τον Οκτώβριο του 2007.
   2.1.     Αξιολόγηση που περιέχεται στη γνώµη του Συµβουλίου σχετικά µε το
            προηγούµενο επικαιροποιηµένο πρόγραµµα
   Στη γνώµη που διατύπωσε στις 27 Μαρτίου 2007, το Συµβούλιο συνόψισε την αξιολόγησή
   του σχετικά µε το προηγούµενο επικαιροποιηµένο πρόγραµµα σταθερότητας, για την περίοδο
   2006-2010, ως εξής: «Το Συµβούλιο θεωρεί ότι η στρατηγική συνεχούς µείωσης του χρέους,
   το οποίο εξακολουθεί να είναι υψηλό, αποτελεί υπόδειγµα δηµοσιονοµικών πολιτικών που
   ασκούνται µε βάση το Σύµφωνο Σταθερότητας και Ανάπτυξης. Ωστόσο, µολονότι το
   πρόγραµµα προβλέπει τη βαθµιαία αύξηση των πλεονασµάτων (ιδίως µέσω της µείωσης των
   δαπανών για τόκους) έχοντας ως αφετηρία ισοσκελισµένη θέση σε ονοµαστικούς όρους,
   υπάρχουν ορισµένες αβεβαιότητες ως προς την επίτευξη των δηµοσιονοµικών στόχων. Όµως,
   αναµένεται ότι ο µεσοπρόθεσµος στόχος θα επιτευχθεί εντός της περιόδου του
   προγράµµατος».
   Με βάση την αξιολόγηση αυτή, το Συµβούλιο κάλεσε το Βέλγιο «να εξασφαλίσει την
   επίτευξη του δηµοσιονοµικού στόχου για το 2007 και να ενισχύσει τον ρυθµό προσαρµογής
   προς τον µεσοπρόθεσµο δηµοσιονοµικό στόχο (Μ∆Σ) κατά τα επόµενα έτη, µεταξύ άλλων
   µέσω της µείωσης της προσφυγής σε έκτακτα µέτρα», και «λόγω του υψηλού επιπέδου του
   χρέους και της προβλεπόµενης αύξησης των δαπανών που συνδέονται µε τη δηµογραφική
   γήρανση, να επιδιώξει µε αποτελεσµατικότερο τρόπο την µακροπρόθεσµη διατηρησιµότητα
   των δηµόσιων οικονοµικών επιτυγχάνοντας, τουλάχιστον, τον Μ∆Σ, καθώς και µε την
   εφαρµογή µεταρρυθµίσεων».
   2.2.     Προσανατολισµοί των δηµοσιονοµικών προοπτικών που εγκρίθηκαν από την
            Ευρωοµάδα τον Απρίλιο του 2007
   Στις 20 Απριλίου 2007, προκειµένου να βελτιωθεί ο συντονισµός των δηµοσιονοµικών
   πολιτικών στη ζώνη του ευρώ, οι υπουργοί της Ευρωοµάδας συζήτησαν τις δηµοσιονοµικές
   εξελίξεις σε εθνικό επίπεδο το 2007, καθώς και τις προκαταρκτικές προοπτικές πολιτικής για
   το 2008 και τις επιπτώσεις τους για τη ζώνη του ευρώ.
   Επιβεβαιώνοντας την προσήλωσή τους στις αρχές που διέπουν την άσκηση υγιούς
   δηµοσιονοµικής πολιτικής βάσει του αναθεωρηµένου Συµφώνου Σταθερότητας και
   Ανάπτυξης, και στους εθνικούς δηµοσιονοµικούς κανόνες, οι υπουργοί δεσµεύθηκαν (i) να
   αξιοποιήσουν τα καλύτερα από το αναµενόµενο δηµοσιονοµικά αποτελέσµατα του 2006 για
   να επιδιώξουν την επίτευξη πιο φιλόδοξων στόχων από εκείνους που καθορίστηκαν στα
   επικαιροποιηµένα προγράµµατα σταθερότητας που υποβλήθηκαν στα τέλη του 2006· (ii) να
   εκτελέσουν τους προϋπολογισµούς τους για το 2007 όπως είχαν προγραµµατίσει,
   αποφεύγοντας τις υπερβάσεις στις δαπάνες και χρησιµοποιώντας απρόβλεπτα έκτακτα έσοδα
   για να µειώσουν το έλλειµµα και χρέος· και (iii) να µεριµνήσουν κατά την κατάρτιση των
   προγραµµάτων δηµοσιονοµικής πολιτικής για το 2008 ώστε να επιταχυνθεί ο ρυθµός
   προσαρµογής στον Μ∆Σ των κρατών µελών που δεν τον έχουν ακόµη επιτύχει και να
EL                                               3                                            EL
 ---pagebreak---    αποφευχθεί γενικότερα η τροφοδότηση µακροοικονοµικών ανισορροπιών στα κράτη µέλη
   που έχουν επιτύχει τον Μ∆Σ τους2.
   2.3.     Επικαιροποιηµένοι ειδικοί κατά χώρα γενικοί προσανατολισµοί της
            οικονοµικής πολιτικής στον τοµέα των δηµοσιονοµικών πολιτικών που
            εκδόθηκαν τον Μάιο του 2008
   Στις 14 Μαΐου 2008, το Συµβούλιο εξέδωσε σύσταση σχετικά µε την επικαιροποίηση για το
   2008 των γενικών προσανατολισµών των οικονοµικών πολιτικών των κρατών µελών και της
   Κοινότητας και σχετικά µε την εφαρµογή των πολιτικών απασχόλησης των κρατών µελών3.
   Στο τοµέα της δηµοσιονοµικής πολιτικής, εκλήθη το Βέλγιο «να ενισχύσει τη δηµοσιονοµική
   εξυγίανση» και να µεριµνήσει ώστε «να εφαρµόσει πλήρως τη στρατηγική που έχει ως στόχο
   τη µακροπρόθεσµη διατηρησιµότητα των δηµόσιων οικονοµικών, συµπεριλαµβανοµένου του
   περιορισµού των δαπανών, των δηµοσιονοµικών πλεονασµάτων και της µόνιµης µείωσης του
   δηµόσιου χρέους». Επί πλέον, σε όλα τα κράτη µέλη της ζώνης του ευρώ έγινε σύσταση «να
   επιδιώξουν ή να συνεχίσουν µια φιλόδοξη δηµοσιονοµική εξυγίανση προς την κατεύθυνση
   των µεσοπρόθεσµων στόχων τους σύµφωνα µε το Σύµφωνο Σταθερότητας και Ανάπτυξης,
   προσπαθώντας έτσι να επιτύχουν ετήσια διαρθρωτική προσαρµογή τουλάχιστον 0,5 % του
   ΑΕΠ που θεωρείται ως το ποσοστό αναφοράς» και «να βελτιώσουν την ποιότητα των
   δηµοσίων οικονοµικών επανεξετάζοντας τις δηµόσιες δαπάνες και τη φορολογία και
   εκσυγχρονίζοντας τη δηµόσια διοίκηση, για να ενισχύσουν την παραγωγικότητα και την
   καινοτοµία, συµβάλλοντας έτσι στην οικονοµική ανάπτυξη, την απασχόληση και στη
   δηµοσιονοµική διατηρησιµότητα».
   2.4.     Η αξιολόγηση της Επιτροπής σχετικά µε την έκθεση εφαρµογής του εθνικού
            προγράµµατος µεταρρυθµίσεων που υποβλήθηκε τον Οκτώβριο του 2007
   Στις 11 ∆εκεµβρίου 2007, η Επιτροπή εξέδωσε τη στρατηγική της έκθεση για την
   ανανεωµένη στρατηγική της Λισαβόνας για την ανάπτυξη και την απασχόληση, η οποία
   περιλαµβάνει αξιολόγηση της έκθεσης εφαρµογής του εθνικού προγράµµατος
   µεταρρυθµίσεων του Βελγίου, η οποία υποβλήθηκε τον Οκτώβριο του 20074. Η αξιολόγηση
   αυτή συνοψίζεται στα κάτωθι.
   Το εθνικό πρόγραµµα µεταρρυθµίσεων του Βελγίου αναγνωρίζει ως βασικές προτεραιότητες
   για τη δηµιουργία ανάπτυξης και απασχόλησης τα εξής: διατηρησιµότητα των δηµόσιων
   οικονοµικών, µείωση του εργατικού κόστους, δηµιουργία µιας δυναµικότερης αγοράς
   εργασίας, τόνωση της οικονοµίας µέσω επενδύσεων και µεταρρυθµίσεων, ενίσχυση του
   συστήµατος κοινωνικής ασφάλισης και ενίσχυση των συνεργειών µεταξύ περιβαλλοντικής
   προστασίας και οικονοµικής ανάπτυξης. Η αξιολόγηση του εν λόγω προγράµµατος από την
   Επιτροπή δείχνει ότι το Βέλγιο έχει σηµειώσει ικανοποιητική πρόοδο στην εφαρµογή του
   εθνικού προγράµµατος µεταρρυθµίσεων κατά την περίοδο 2005-2007, παρά την κάποια
   επιβράδυνση του ρυθµού των µεταρρυθµίσεων το 2007.
   2
          Το πλήρες κείµενο της δήλωσης διατίθεται στη διεύθυνση:
          www.gouvernement.lu/salle_presse/actualite/2007/04/20pm_krecke_berlin/MTBR_EG_conclusions-
          finalCLEAN.rtf
   3
          ΕΕ L 139 της 3.4.2007, σ. 59.
   4
          Ανακοίνωση της Επιτροπής προς το Ευρωπαϊκό Συµβούλιο «Στρατηγική έκθεση σχετικά µε την
          ανανεωµένη στρατηγική της Λισαβόνας για την ανάπτυξη και την απασχόληση: έναρξη του νέου
          κύκλου (2008-2010)», 11.12.2007, COM(2007)803.
EL                                                    4                                              EL
 ---pagebreak---    Με βάση τα θετικά στοιχεία και τις αδυναµίες που διαπιστώθηκαν και µε δεδοµένη την
   πρόοδο που έχει σηµειωθεί, η Επιτροπή συνέστησε στο Βέλγιο να δώσει απόλυτη
   προτεραιότητα στις προκλήσεις που θέτει η υψηλή φορολογική επιβάρυνση της εργασίας, µε
   ταυτόχρονη ενίσχυση της δηµοσιονοµικής εξυγίανσης και βελτίωση των επιδόσεων της
   αγοράς εργασίας.
   Επί πλέον, το Βέλγιο θα πρέπει να δώσει έµφαση στους ακόλουθους τοµείς: µακροπρόθεσµη
   διατηρησιµότητα των δηµόσιων οικονοµικών, ανταγωνισµός στις αγορές φυσικού αερίου και
   ηλεκτρικής ενέργειας, Ε&A και επιδόσεις στον χώρο της καινοτοµίας, και ποσοστό
   απασχόλησης των εργαζοµένων µεγαλύτερης ηλικίας και αυτών που ανήκουν ευάλωτες
   οµάδες του πληθυσµού.
   Με βάση τη στρατηγική έκθεση της Επιτροπής, το Συµβούλιο εξέδωσε στις 14 Μαΐου 2008
   συστάσεις για την επικαιροποίηση των γενικών προσανατολισµών των οικονοµικών
   πολιτικών των κρατών µελών για το 2008, στις οποίες γίνεται αναφορά και στο Βέλγιο.
                             Πλαίσιο: Κυριότερα σηµεία της αξιολόγησης
   Όπως απαιτεί το άρθρο 5 παράγραφος 1 (για τα προγράµµατα σταθερότητας) και το άρθρο 9
   παράγραφος 1 (για τα προγράµµατα σύγκλισης) του κανονισµού (ΕΚ) αριθ. 1466/97 του Συµβουλίου,
   κατά την αξιολόγηση εξετάζεται:
   • αν είναι ευλογοφανείς οι οικονοµικές παραδοχές στις οποίες βασίζεται το πρόγραµµα,
   • ο µεσοπρόθεσµος δηµοσιονοµικός στόχος (Μ∆Σ) που καθόρισε το κράτος µέλος και αν η πορεία
      προσαρµογής για την επίτευξη του στόχου αυτού είναι κατάλληλη,
   • αν τα µέτρα που λαµβάνονται ή/και προτείνονται για την τήρηση της πορείας προσαρµογής
      επαρκούν για την επίτευξη του Μ∆Σ κατά τη διάρκεια του οικονοµικού κύκλου,
   • κατά την αξιολόγηση της πορείας προσαρµογής για την επίτευξη του Μ∆Σ, αν καταβάλλεται
      µεγαλύτερη προσπάθεια προσαρµογής σε περιόδους ευνοϊκής οικονοµικής συγκυρίας, ενώ η
      προσπάθεια µπορεί να είναι πιο περιορισµένη σε περιόδους δυσµενούς οικονοµικής συγκυρίας και,
      για τα κράτη µέλη της ζώνης του ευρώ και του ΜΣΙ ΙΙ, αν το κράτος µέλος προβλέπει ετήσια
      βελτίωση του κυκλικά προσαρµοσµένου ισοζυγίου, µείον τα έκτακτα και λοιπά προσωρινά µέτρα,
      ίση προς 0,5% του ΑΕΠ ως ένδειξη προόδου για την επίτευξη του Μ∆Σ του,
   • κατά τον προσδιορισµό της πορείας προσαρµογής για την επίτευξη του Μ∆Σ (για κράτη µέλη που
      δεν τον έχουν ακόµη επιτύχει) ή την προσωρινή απόκλιση από αυτόν (για κράτη µέλη που τον
      έχουν επιτύχει), αν εφαρµόζονται µείζονες διαρθρωτικές µεταρρυθµίσεις που οδηγούν άµεσα στην
      εξοικονόµηση πόρων µακροπρόθεσµα (µεταξύ άλλων, µέσω της αύξησης της δυνητικής
      ανάπτυξης) και, ως εκ τούτου, έχουν απτά αποτελέσµατα για τη µακροπρόθεσµη διατηρησιµότητα
      των δηµόσιων οικονοµικών (υπό τον όρο ότι εξασφαλίζεται ένα κατάλληλο περιθώριο ασφαλείας
      σε σχέση µε την τιµή αναφοράς 3% του ΑΕΠ και εφόσον η δηµοσιονοµική θέση αναµένεται να
      επανέλθει στα επίπεδα του Μ∆Σ εντός της περιόδου του προγράµµατος), µε ιδιαίτερη προσοχή
      στις µεταρρυθµίσεις του συνταξιοδοτικού συστήµατος που εισάγουν πολυπυλωνικό σύστηµα που
      περιλαµβάνει έναν υποχρεωτικό και πλήρως κεφαλαιοποιητικό πυλώνα,
   • αν οι οικονοµικές πολιτικές του κράτους µέλους παρουσιάζουν συνοχή µε τους γενικούς
      προσανατολισµούς των οικονοµικών πολιτικών.
   Η ευλογοφάνεια των µακροοικονοµικών παραδοχών του προγράµµατος αξιολογείται µε βάση τις
   εαρινές προβλέψεις των υπηρεσιών της Επιτροπής του 2008, χρησιµοποιώντας επίσης την από κοινού
   συµφωνηθείσα µεθοδολογία για την εκτίµηση της δυνητικής παραγωγής και των κυκλικά
   προσαρµοσµένων ισοζυγίων.
   Κατά την αξιολόγηση εξετάζεται επίσης:
   • η εξέλιξη του δείκτη του χρέους και οι προοπτικές της µακροπρόθεσµης διατηρησιµότητας των
      δηµόσιων οικονοµικών τα οποία, σύµφωνα µε την έκθεση του Συµβουλίου της 20ής Μαρτίου 2005
EL                                                  5                                               EL
 ---pagebreak---      για τη «Βελτίωση της εφαρµογής του Συµφώνου Σταθερότητας και Ανάπτυξης», πρέπει να
     αποτελούν αντικείµενο «αρκετής προσοχής […] κατά την εποπτεία των δηµοσιονοµικών θέσεων».
     Σε ανακοίνωση της Επιτροπής, της 12ης Οκτωβρίου 2006, περιγράφεται η προσέγγιση που πρέπει
     να τηρείται κατά την αξιολόγηση της µακροπρόθεσµης διατηρησιµότητας5,
   • ο βαθµός συνοχής µε το εθνικό πρόγραµµα µεταρρυθµίσεων που υπέβαλε το κράτος µέλος στο
     πλαίσιο της στρατηγικής της Λισαβόνας για την ανάπτυξη και την απασχόληση, και µε τη σχετική
     έκθεση εφαρµογής του Οκτωβρίου 2007. Στο διαβιβαστικό σηµείωµα της 7ης Ιουνίου 2005 προς
     το Ευρωπαϊκό Συµβούλιο για τους γενικούς προσανατολισµούς των οικονοµικών πολιτικών για
     την περίοδο 2005-2008, το Συµβούλιο ΕCOFIN δήλωσε ότι τα εθνικά προγράµµατα
     µεταρρυθµίσεων πρέπει να παρουσιάζουν συνοχή µε τα προγράµµατα σταθερότητας και
     σύγκλισης,
   • η συµµόρφωση µε τον κώδικα δεοντολογίας6 ο οποίος, µεταξύ άλλων, προβλέπει µια κοινή
     διάρθρωση και τυποποιηµένους πίνακες δεδοµένων για τα προγράµµατα σταθερότητας και
     σύγκλισης.
   5
          Ανακοίνωση της Επιτροπής προς το Συµβούλιο και το Ευρωπαϊκό Κοινοβούλιο - Μακροπρόθεσµη
          διατηρησιµότητα των δηµόσιων οικονοµικών στην ΕΕ, της 12.10.2006, COM (2006) 574 τελικό και
          έγγραφο της Ευρωπαϊκής Επιτροπής, Γενική ∆ιεύθυνση Οικονοµικών και Χρηµατοδοτικών
          Υποθέσεων (2006), «Μακροπρόθεσµη διατηρησιµότητα των δηµόσιων οικονοµικών στην Ευρωπαϊκή
          Ένωση», Ευρωπαϊκή Οικονοµία, τεύχος αριθ. 4/2006.
   6
          «Λεπτοµερείς ρυθµίσεις για την εφαρµογή του Συµφώνου Σταθερότητας και Ανάπτυξης και
          κατευθυντήριες γραµµές για τη µορφή και το περιεχόµενο των προγραµµάτων σταθερότητας και
          σύγκλισης», που εγκρίθηκε από το Συµβούλιο ECOFIN στις 11 Οκτωβρίου 2005.
EL                                                   6                                                EL
 ---pagebreak---                                                  Σύσταση για
                                     ΓΝΩΜΗ ΤΟΥ ΣΥΜΒΟΥΛΙΟΥ
       σχετικά µε το επικαιροποιηµένο πρόγραµµα σταθερότητας του Βελγίου, 2007-2011
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισµό (ΕΚ) αριθ. 1466/97 του Συµβουλίου, της 7ης Ιουλίου 1997, για την ενίσχυση
   της εποπτείας της δηµοσιονοµικής κατάστασης και την εποπτεία και τον συντονισµό των
   οικονοµικών πολιτικών7, και ιδίως το άρθρο 5 παράγραφος 3,
   τη σύσταση της Επιτροπής,
   Έπειτα από διαβουλεύσεις µε την Οικονοµική και ∆ηµοσιονοµική Επιτροπή,
   ΕΞΕ∆ΩΣΕ ΤΗΝ ΠΑΡΟΥΣΑ ΓΝΩΜΗ:
   (1)    Στις [8 Ιουλίου 2008] το Συµβούλιο εξέτασε το επικαιροποιηµένο πρόγραµµα
          σταθερότητας του Βελγίου, που καλύπτει την περίοδο 2007-20118.
   (2)    Κατά την τελευταία δεκαετία, το πραγµατικό ΑΕΠ έχει αυξηθεί µε µέσο ετήσιο ρυθµό
          περίπου 2¼%, ποσοστό ελαφρώς ανώτερο του µέσου ρυθµού ανάπτυξης στη ζώνη του
          ευρώ. Αυτός ο σχετικά υψηλός ρυθµός αύξησης του ΑΕΠ οδήγησε στη µείωση του
          ποσοστού ανεργίας, αν και το ποσοστό απασχόλησης (ιδίως των νέων και των
          µεγαλύτερης ηλικίας εργαζόµενων) και ο αριθµός των ωρών εργασίας παραµένουν σε
          χαµηλά επίπεδα, αντανακλώντας την υψηλή φορολογία της εργασίας και τις
          ανελαστικότητες της αγοράς εργασίας, τις χαµηλές απαιτήσεις όσον αφορά την
          αναζήτηση απασχόλησης και την χαµηλή πραγµατική ηλικία συνταξιοδότησης. Ο
          προϋπολογισµός παραµένει σχεδόν ισοσκελισµένος από το 2000 (εκτός το 2005), ο δε
          δείκτης του χρέους, ο οποίος είχε µειωθεί από 134% του ΑΕΠ το 1993 σε 108% του
          ΑΕΠ το 2000, συνέχισε να µειώνεται µε εντυπωσιακό τρόπο φθάνοντας τη στιγµή
          αυτή σε ποσοστό κάτω του 85% του ΑΕΠ. Η αύξηση του ποσοστού απασχόλησης,
          από κοινού µε τη διατήρηση φιλόδοξων δηµοσιονοµικών θέσεων, θα µπορούσε να
          συµβάλει στη µακροπρόθεσµη διατηρησιµότητα των δηµόσιων οικονοµικών.
   7
           ΕΕ L 209 της 2.8.1997, σ. 1. Κανονισµός όπως τροποποιήθηκε τελευταία µε τον κανονισµό (ΕΚ) αριθ.
           1055/2005 (ΕΕ L 174 της 7.7.2005, σ. 1). Τα έγγραφα που αναφέρονται στο παρόν κείµενο διατίθενται
           στον ακόλουθο δικτυακό τόπο: http://ec.europa.eu/economy_finance/about/activities/sgp/main_el.htm.
   8
           Tο επικαιροποιηµένο πρόγραµµα υποβλήθηκε µετά τον σχηµατισµό νέας κυβέρνησης µε πλήρεις
           εξουσίες, δηλαδή αρκετά µετά την προθεσµία της 1ης ∆εκεµβρίου που καθορίζεται στον κώδικα
           δεοντολογίας.
EL                                                      7                                                     EL
 ---pagebreak---    (3) Το µακροοικονοµικό σενάριο στο οποίο βασίζεται το πρόγραµµα προβλέπει µείωση
       του ρυθµού αύξησης του πραγµατικού ΑΕΠ από 2,8% το 2007 σε 1,9% το 2008 και
       σταθεροποίησή του περίπου στο 2% κατά τα επόµενα έτη. Με βάση τα πλέον
       πρόσφατα διαθέσιµα στοιχεία9, το σενάριο για το 2008 και το 2009 φαίνεται να
       βασίζεται σε αισιόδοξες παραδοχές για την ανάπτυξη, αν ληφθεί υπόψη ότι στο
       διάστηµα που µεσολάβησε από την κατάρτιση των προβλέψεων του προγράµµατος το
       εξωτερικό περιβάλλον έχει επιδεινωθεί και ο πληθωρισµός έχει αυξηθεί. Οι
       αναπτυξιακές παραδοχές για το 2010-2011 είναι σε γενικές γραµµές εύλογες. Το
       επικαιροποιηµένο πρόγραµµα προβλέπει αύξηση του πληθωρισµού στο 3,0% το 2008,
       και επιβράδυνσή του στο 1¾% κατά την περίοδο 2009-2011. Οι προβλέψεις του
       προγράµµατος για τον πληθωρισµό της περιόδου 2008-2009 δείχνουν µάλλον χαµηλές
       σε σχέση µε την έντονη αύξηση των τιµών των πρώτων υλών και των µεταποιηµένων
       τροφίµων τους τελευταίους µήνες. Επί πλέον, οι προβλέψεις του επικαιροποιηµένου
       προγράµµατος για αύξηση της απασχόλησης κατά ποσοστό περίπου 1% κατ' έτος
       δείχνουν σχετικά υψηλές αν ληφθεί υπόψη το γεγονός ότι η προβλεπόµενη αύξηση
       του ΑΕΠ θα είναι κατώτερη από το επίπεδο του δυνητικού ΑΕΠ καθ' όλο το διάστηµα
       που καλύπτει το πρόγραµµα. Οι δε προβλέψεις του προγράµµατος σχετικά µε τις
       µισθολογικές αυξήσεις, είναι µεν χαµηλές για το 2008, όµως δείχνουν υψηλές για τα
       επόµενα έτη (3¼ - 3½ %), ιδίως συγκρινόµενες µε το προβλεπόµενο χαµηλό ποσοστό
       πληθωρισµού.
   (4) Για το 2007, το έλλειµµα της γενικής κυβέρνησης ανήλθε στο 0,2% του ΑΕΠ, έναντι
       πλεονάσµατος 0,3% του ΑΕΠ που είχε τεθεί ως στόχος στο προηγούµενο
       επικαιροποιηµένο πρόγραµµα σταθερότητας. Tα κατώτερα των προβλέψεων
       αποτελέσµατα του 2007 οφείλονται στη µεγαλύτερη του προβλεπόµενου αύξηση των
       δαπανών, η οποία αντισταθµίστηκε µόνο εν µέρει από τη µικρή βασική επίδραση που
       είχε το καλύτερο του αναµενόµενου αποτέλεσµα του 2006 και τη θετική έκπληξη που
       προέκυψε όσον αφορά την αύξηση των εσόδων. Η µεγαλύτερη του προβλεπόµενου
       αύξηση των δαπανών αντανακλά, ειδικότερα, την έντονη αύξηση των επιδοτήσεων
       που καταβάλλονται στις επιχειρήσεις στο πλαίσιο του συστήµατος των «κουπονιών
       υπηρεσιών» και την κάτω του αναµενόµενου απόδοση των έκτακτων µέτρων. Η
       έκπληξη από την πλευρά των εσόδων προέκυψε κυρίως από τις υψηλότερες του
       αναµενόµενου κοινωνικές εισφορές και σηµειώθηκε παρά το γεγονός ότι διάφορα
       προγραµµατισµένα έκτακτα µέτρα δεν πραγµατοποιήθηκαν. Εποµένως, η εκτέλεση
       του προϋπολογισµού κατά το 2007 δεν ήταν πλήρως σύµφωνη µε τις συστάσεις της
       γνώµης του Συµβουλίου της 27ης Μαρτίου 2007 σχετικά µε το προηγούµενο
       επικαιροποιηµένο πρόγραµµα σταθερότητας10, και µε τους προσανατολισµούς των
       δηµοσιονοµικών πολιτικών που χάραξε τον Απρίλιο του 2007 η Ευρωοµάδα,
       δεδοµένου ότι τα απροσδόκητα έκτακτα έσοδα χρησιµοποιήθηκαν για την αύξηση των
       δαπανών σε επίπεδα άνω των προβλεπόµενων στον προϋπολογισµό.
   (5) Ο κύριος στόχος της µεσοπρόθεσµης δηµοσιονοµικής στρατηγικής του προγράµµατος
       συνίσταται στη συνέχιση της µείωσης του δείκτη του χρέους που παραµένει υψηλός,
       από το σχεδόν 85% του ΑΕΠ το 2007 σε περίπου 71% του ΑΕΠ το 2011 µέσω µιας
       σταδιακής δηµιουργίας ονοµαστικών δηµοσιονοµικών πλεονασµάτων της τάξης του
       1% του ΑΕΠ µέχρι το 2011, µε σηµείο εκκίνησης την επίτευξη ισοσκελισµένου
   9
       Στην αξιολόγηση λαµβάνονται ιδίως υπόψη οι εαρινές προβλέψεις 2008 των υπηρεσιών της Επιτροπής
       και η αξιολόγηση από την Επιτροπή της έκθεσης εφαρµογής του εθνικού προγράµµατος
       µεταρρυθµίσεων, του Οκτωβρίου 2007.
   10
       ΕΕ C 89/2 24.4.2007, σ. 2.
EL                                               8                                                    EL
 ---pagebreak---        προϋπολογισµού το 2008. Το πρωτογενές πλεόνασµα, το οποίο βρίσκεται σε καθοδική
       πορεία από το 2001 (από 7,0% σε 3,7% του ΑΕΠ το 2007) παράλληλα µε την πρόοδο
       που σηµειώνεται στη µείωση του χρέους, προβλέπεται να αυξηθεί στο 4,4% του ΑΕΠ
       µέχρι το 2011. Ως αποτέλεσµα των κατώτερων του αναµενόµενου αποτελεσµάτων το
       2007, οι δηµοσιονοµικοί στόχοι (τόσο σε ονοµαστικούς όσο και σε διαρθρωτικούς
       όρους) κινούνται σε χαµηλότερα επίπεδα από αυτά του προηγούµενου
       επικαιροποιηµένου προγράµµατος, για ολόκληρη την περίοδο του προγράµµατος. Το
       διαρθρωτικό ισοζύγιο, το οποίο υπολογίζεται σύµφωνα µε την από κοινού
       συµφωνηθείσα µεθοδολογία, αναµένεται να βελτιωθεί, και από έλλειµµα ύψους ¼%
       του ΑΕΠ το 2007 να φθάσει σε πλεόνασµα ύψους σχεδόν 1½% του ΑΕΠ το 2011. Σε
       σύγκριση µε τα προβλεπόµενα στο προηγούµενο επικαιροποιηµένο πρόγραµµα
       σταθερότητας, η επίτευξη του µεσοπρόθεσµου στόχου (Μ∆Σ) - πλεόνασµα 0,5% του
       ΑΕΠ σε διαρθρωτικούς όρους (δηλαδή σε κυκλικά προσαρµοσµένους όρους
       εξαιρουµένων των έκτακτων και άλλων προσωρινών µέτρων) - αναβάλλεται κατά ένα
       έτος, για το 2009. Η προσαρµογή γίνεται τόσο στις δαπάνες όσο και στα έσοδα. Η
       προγραµµατισµένη µείωση των δαπανών κατά 0,7 εκατοστιαίες µονάδες του ΑΕΠ σε
       ονοµαστικούς όρους αποδίδεται κυρίως στη µείωση των δαπανών για τόκους, η οποία
       προκύπτει από τη µείωση του δείκτη του χρέους. Η αύξηση των δαπανών ανέρχεται
       σε 0,5% του ΑΕΠ και απορρέει από την αναµενόµενη αύξηση των φορολογικών
       βάσεων. Σε αντίθεση µε την προηγούµενη επικαιροποίηση, το πρόγραµµα προβλέπει
       ρητά ότι δεν θα υπάρξει προσφυγή σε άλλα έκτακτα µέτρα µετά το 2008.
   (6) Τα δηµοσιονοµικά αποτελέσµατα ενδέχεται να εξελιχθούν λιγότερο ευνοϊκά απ' ό,τι
       προβλέπεται στο πρόγραµµα. Πρώτον, το µακροοικονοµικό περιβάλλον µπορεί να
       επιδεινωθεί σε σχέση µε τις προβλέψεις του επικαιροποιηµένου προγράµµατος, ιδίως
       το 2008 και το 2009. Ειδικότερα, οι αισιόδοξες παραδοχές όσον αφορά την αύξηση
       της απασχόλησης, των µισθών και της κατανάλωσης ενδέχεται να έχουν οδηγήσει σε
       υπερεκτίµηση των φορολογικών εσόδων. Επί πλέον, η αναµενόµενη συνολική
       ελαστικότητα της φορολογίας φαίνεται να υπερεκτιµάται το 2008. Σχετικά µε τις
       πρωτογενείς δαπάνες, το πρόγραµµα δεν περιλαµβάνει µέτρα θεωρούµενα αναγκαία
       για την επίτευξη της προγραµµατισµένης προσαρµογής µέσα στο γενικότερο πλαίσιο
       των αυξανόµενων δαπανών λόγω της δηµογραφικής γήρανσης και των
       προβλεπόµενων σχετικά υψηλών µισθολογικών αυξήσεων. Εξ άλλου, πέρα από τη
       µείωση της δαπάνης για τόκους, η σύνθεση της προσαρµογής δίνει µεγάλη βαρύτητα
       στο σκέλος των εσόδων, πιθανώς εις βάρος της διατηρησιµότητας της προσαρµογής.
       Τέλος, παρ' όλο που ο προϋπολογισµός παρέµεινε σε γενικές γραµµές ισοσκελισµένος
       τα τελευταία έτη, η επίτευξη των επιδιωκόµενων δηµοσιονοµικών πλεονασµάτων
       αναβλήθηκε. Παρά τις ευνοϊκές µακροοικονοµικές συνθήκες το 2007, ο
       δηµοσιονοµικός στόχος δεν επιτεύχθηκε λόγω του ότι δεν σχηµατίστηκε κυβέρνηση
       µε πλήρεις εξουσίες µετά τις οµοσπονδιακές εκλογές του Ιουνίου. Το 2008, κατά τα
       φαινόµενα απαιτούνται περαιτέρω µέτρα για την επίτευξη του στόχου αυτού. Ενόψει
       των κινδύνων που διαφαίνονται όσον αφορά τις µακροοικονοµικές προοπτικές και την
       επίτευξη των προαναφερθέντων δηµοσιονοµικών στόχων, η εξέλιξη του δείκτη του
       χρέους είναι πιθανό να είναι κάπως λιγότερο ευνοϊκή απ' ό,τι προβλέπεται στο
       πρόγραµµα, αν και το χρέος ακολουθεί, σταθερά, φθίνουσα πορεία.
   (7) Με βάση αυτή την αξιολόγηση των κινδύνων, η δηµοσιονοµική στρατηγική του
       προγράµµατος ενδέχεται να αποδειχθεί ανεπαρκής για την επίτευξη του Μ∆Σ µέχρι το
       2009, όπως ορίζει το πρόγραµµα. Ωστόσο, σε ολόκληρη τη διάρκεια του
       προγράµµατος θα υπάρχει επαρκές περιθώριο ασφάλειας ώστε να µην σηµειωθεί
       υπέρβαση του ορίου του 3% του ΑΕΠ όσον αφορά το έλλειµµα, υπό κανονικές
EL                                          9                                           EL
 ---pagebreak---        κυκλικές διακυµάνσεις. Ο ρυθµός προσαρµογής προς τον Μ∆Σ, όπως διαφαίνεται στο
       πρόγραµµα, θα πρέπει να ενισχυθεί το 2008 µε την εφαρµογή πρόσθετων
       διαρθρωτικών δηµοσιονοµικών µέτρων στο πλαίσιο του προγραµµατισµένου
       δηµοσιονοµικού ελέγχου προκειµένου να εξασφαλιστεί η επίτευξη του στόχου του
       ισοσκελισµένου προϋπολογισµού. Το 2009 θα πρέπει να ληφθούν πρόσθετα µέτρα,
       ιδίως στο σκέλος των δαπανών, ώστε να υπάρξει βελτίωση προς την κατεύθυνση του
       στόχου του 0,5% του ΑΕΠ που καθορίζεται στο Σύµφωνο Σταθερότητας και
       Ανάπτυξης και να επιτευχθεί ο Μ∆Σ όπως έχει προγραµµατιστεί. Το Συµβούλιο
       παρατηρεί επίσης ότι τα δηµοσιονοµικά προγράµµατα για το 2008 δεν συµβαδίζουν
       πλήρως µε τους προσανατολισµούς της Ευρωοµάδας, του Απριλίου 2007, για τις
       δηµοσιονοµικές πολιτικές. Ο δε δείκτης του χρέους, παρ' όλο που ενδέχεται να
       µειωθεί σε µικρότερο βαθµό σε σχέση µε τα προβλεπόµενα στο πρόγραµµα,
       ακολουθεί κατά τη διάρκεια του προγράµµατος πορεία επαρκώς πτωτική προς την
       κατεύθυνση της τιµής αναφοράς.
   (8) Το Βέλγιο εµφανίζεται να βρίσκεται σε µεσαίας τάξεως κίνδυνο όσον αφορά τη
       διατηρησιµότητα των δηµόσιων οικονοµικών. Οι µακροπρόθεσµες δηµοσιονοµικές
       επιπτώσεις από τη γήρανση του πληθυσµού θα είναι εντονότερες σε σχέση µε τον
       µέσο όρο της ΕΕ-27, υπό την επήρεια ιδίως της σχετικά υψηλής αύξησης των
       συνταξιοδοτικών δαπανών ως ποσοστού του ΑΕΠ κατά τις προσεχείς δεκαετίες. Η
       πραγµατική ηλικία συνταξιοδότησης στο Βέλγιο είναι µεταξύ των χαµηλότερων στην
       ΕΕ, και η άνοδός της αποτελεί τον στόχο του Συµφώνου Γενεών το οποίο επιφέρει µια
       σειρά αλλαγών στο συνταξιοδοτικό σύστηµα. Παρ' όλο που οι αλλαγές αυτές θα
       αποτελέσουν βήµα προς τη σωστή κατεύθυνση, οι προβλέψεις των εθνικών αρχών
       δείχνουν ότι η µεταρρύθµιση αυτή δεν πρόκειται να µειώσει τα κενά
       διατηρησιµότητας. Η δηµοσιονοµική θέση το 2007, όπως εκτιµάται στο πρόγραµµα,
       αν και ελαφρώς χειρότερη από τη θέση εκκίνησης του προηγούµενου προγράµµατος,
       συµβάλλει     στην    αντιστάθµιση      των   προβλεπόµενων     µακροπρόθεσµων
       δηµοσιονοµικών επιπτώσεων της δηµογραφικής γήρανσης, αυτό όµως δεν αρκεί για
       την πλήρη αντιστάθµιση των µελλοντικών πιέσεων στο σκέλος των δαπανών. Η
       διατήρηση υψηλών πρωτογενών πλεονασµάτων σε µεσοπρόθεσµο ορίζοντα, η µείωση
       του δείκτη του χρέους σε επίπεδα κάτω της τιµής αναφοράς που ορίζει η Συνθήκη και
       η εφαρµογή περαιτέρω µέτρων για την αντιµετώπιση της σηµαντικής αύξησης των
       δαπανών που συνδέονται µε τη γήρανση θα µπορούσαν να συµβάλουν στον
       περιορισµό των κινδύνων που διαφαίνονται για τη διατηρησιµότητα των δηµόσιων
       οικονοµικών.
   (9) Tο πρόγραµµα σταθερότητας δείχνει σύµφωνο, µέχρις ενός βαθµού, µε την έκθεση
       εφαρµογής του εθνικού προγράµµατος µεταρρυθµίσεων, η οποία υποβλήθηκε τον
       Οκτώβριο του 2007. Ειδικότερα, και οι δύο εκθέσεις θεωρούν τη διατηρησιµότητα
       των δηµόσιων οικονοµικών ως τη βασική πρόκληση που αντιµετωπίζει η βελγική
       οικονονοµία, λόγω της γήρανσης του πληθυσµού. Όµως, το πρόγραµµα σταθερότητας
       δεν περιέχει κάποια ποιοτική αξιολόγηση των συνολικών επιπτώσεων της εν λόγω
       έκθεσης εφαρµογής του εθνικού προγράµµατος µεταρρυθµίσεων, στο πλαίσιο της
       µεσοπρόθεσµης δηµοσιονοµικής στρατηγικής, ούτε παρέχει συστηµατικές
       πληροφορίες για το άµεσο δηµοσιονοµικό κόστος ή την εξοικονόµηση πόρων που
       συνεπάγονται οι κύριες µεταρρυθµίσεις που προβλέπονται στο εθνικό πρόγραµµα
       µεταρρυθµίσεων. Από την άλλη πλευρά, στις δηµοσιονοµικές προβλέψεις του
       προγράµµατος φαίνεται να έχουν ληφθεί υπόψη οι επιπτώσεις που έχουν στα δηµόσια
       οικονοµικά οι ήδη αναληφθείσες δράσεις στο πλαίσιο του εθνικού προγράµµατος
       µεταρρυθµίσεων.
EL                                          10                                           EL
 ---pagebreak---    (10)   Η δηµοσιονοµική στρατηγική του προγράµµατος είναι σε γενικές γραµµές συµβατή
          µε τους ειδικούς κατά χώρα γενικούς προσανατολισµούς των οικονοµικών πολιτικών,
          που περιλαµβάνονται στις ολοκληρωµένες κατευθυντήριες γραµµές, καθώς και µε τις
          κατευθυντήριες γραµµές για τα κράτη µέλη της ζώνης του ευρώ στον τοµέα των
          δηµοσιονοµικών πολιτικών, οι οποίες εκδόθηκαν στο πλαίσιο της στρατηγικής της
          Λισαβόνας.
   (11)   Όσον αφορά τις απαιτήσεις παροχής δεδοµένων που καθορίζονται στον κώδικα
          δεοντολογίας για τα προγράµµατα σταθερότητας και σύγκλισης, το πρόγραµµα
          παρουσιάζει ορισµένα κενά τόσο στα υποχρεωτικά όσο και στα προαιρετικά
          δεδοµένα11.
   Tο συνολικό συµπέρασµα είναι ότι, µετά την εντυπωσιακή µείωση του δείκτη του χρέους,
   αρχής γενοµένης το 1993, σε 85% το 2007, το πρόγραµµα προβλέπει ότι θα συνεχιστεί η
   ταχεία µείωσή του µε τον σταδιακό σχηµατισµό ονοµαστικών πλεονασµάτων, ύστερα από τη
   δηµοσιονοµική επιδείνωση που σηµειώθηκε το 2007. Η δηµοσιονοµική εξυγίανση στηρίζεται
   σε µεγάλο βαθµό στη µείωση των δαπανών για τόκους και στην αύξηση των φορολογικών
   εσόδων, ενώ οι προσπάθειες για τη µείωση των πρωτογενών δαπανών παραµένουν
   περιορισµένες. Η επίτευξη των δηµοσιονοµικών στόχων υπόκειται σε κινδύνους ιδίως λόγω
   των σχετικά αισιόδοξων βασικών µακροοικονοµικών παραδοχών και του γεγονότος ότι το
   πρόγραµµα δεν καθορίζει µέτρα θεωρούµενα αναγκαία για την επίτευξη των στόχων. Η
   προσαρµογή προς την κατεύθυνση του Μ∆Σ το 2008 δεν φαίνεται επαρκής και είναι µάλλον
   απίθανο να επιτευχθεί ο Μ∆Σ το 2009, όπως έχει προγραµµατιστεί, λόγω της έλλειψης
   συµπληρωµατικών µέτρων.
   Με βάση την ανωτέρω αξιολόγηση και µε γνώµονα τους προσανατολισµούς για τις
   δηµοσιονοµικές πολιτικές που εξέδωσε η Ευρωοµάδα τον Απρίλιο του 2007, το Βέλγιο
   καλείται:
   (i)      να εξασφαλίσει ότι ο µεν στόχος του ισοσκελισµένου προϋπολογισµού θα επιτευχθεί
            το 2008, ο δε Μ∆Σ το 2009, µε την πραγµατοποίηση της προσαρµογής µε βάση την
            τιµή αναφοράς του 0,5% του ΑΕΠ σε διαρθρωτικούς όρους, µεταξύ άλλων µε την
            εφαρµογή πρόσθετων διαρθρωτικών µέτρων ιδίως στο σκέλος των δαπανών,
   (ii)     ενόψει του επιπέδου του χρέους που παραµένει υψηλό και της προβλεπόµενης
            αύξησης των δαπανών λόγω της γήρανσης του πληθυσµού, να συνεχίσει να
            επιδιώκει τη µακροπρόθεσµη διατηρησιµότητα των δηµόσιων οικονοµικών µε την
            επίτευξη υψηλών διαρθρωτικών πρωτογενών πλεονασµάτων καθώς και µε την
            εφαρµογή µεταρρυθµίσεων για την αύξηση του ποσοστού απασχόλησης και του
            ρυθµού δυνητικής ανάπτυξης και για τη µείωση του δηµοσιονοµικού κόστους της
            δηµογραφικής γήρανσης.
   11
          Ιδίως, δεν παρέχονται στοιχεία για τα τοµεακά ισοζύγια.
EL                                                     11                                   EL
 ---pagebreak---               Σύγκριση βασικών µακροοικονοµικών και δηµοσιονοµικών προβλέψεων
                                                            2006       2007     2008       2009       2010      2011
                                       ΠΣΤ Απρ 2008           2,8        2,7      1,9        2,0       2,0        2,0
           Πραγµατικό ΑΕΠ
                                       COM Απρ 2008           2,8        2,7      1,7        1,5     µ.δ.σ.     µ.δ.σ.
             (% µεταβολή)
                                        ΠΣΤ ∆εκ 2006          2,7        2,2      2,1        2,2       2,2      µ.δ.σ.
                                       ΠΣΤ Απρ 2008           2,3        1,8      3,0        1,7       1,8        1,8
         Πληθωρισµός Εν∆ΤΚ
                                       COM Απρ.2008           2,3        1,8      3,6        2,3     µ.δ.σ.     µ.δ.σ.
                   (%)
                                        ΠΣΤ ∆εκ 2006          2,4        1,9      1,8        1,8       1,9      µ.δ.σ.
                                       ΠΣΤ Απρ 2008           0,1        0,3     -0,1       -0,4      -0,5       -0,8
           Κενό παραγωγής1                COM Απρ
                                                              0,1        0,3     -0,3       -1,0     µ.δ.σ.     µ.δ.σ.
        (% του δυνητικού ΑΕΠ)               20082
                                        ΠΣΤ ∆εκ 2006         -0,3       -0,4     -0,4       -0,4      -0,3      µ.δ.σ.
   Καθαρός δανεισµός έναντι της        ΠΣΤ Απρ 2008         µ.δ.σ.     µ.δ.σ.   µ.δ.σ.     µ.δ.σ.    µ.δ.σ.    µ.δ.σ.
               αλλοδαπής               COM Απρ 2008           3,4        3,2      2,6        2,4     µ.δ.σ.     µ.δ.σ.
             (% του ΑΕΠ)                ΠΣΤ ∆εκ 2006          2,0        2,0      2,2        2,4       2,7      µ.δ.σ.
          Ισοζύγιο της γενικής         ΠΣΤ Απρ 2008           0,3       -0,2      0,0        0,3       0,7        1,0
              κυβέρνησης               COM Απρ 2008           0,3       -0,2     -0,4       -0,6     µ.δ.σ.     µ.δ.σ.
             (% του ΑΕΠ)                ΠΣΤ ∆εκ 2006          0,0        0,3      0,5        0,7       0,9      µ.δ.σ.
                                       ΠΣΤ Απρ 2008           4,3        3,7      3,7        3,8       4,1        4,3
          Πρωτογενές ισοζύγιο
                                       COM Απρ 2008           4,3        3,7      3,3        2,9     µ.δ.σ.     µ.δ.σ.
             (% του ΑΕΠ)
                                        ΠΣΤ ∆εκ 2006          4,1        4,2      4,1        4,1       4,2      µ.δ.σ.
       Κυκλικά προσαρµοσµένο           ΠΣΤ Απρ 2008           0,3       -0,4      0,0        0,5       1,0        1,4
                ισοζύγιο1              COM Απρ 2008           0,3       -0,3     -0,2       -0,1     µ.δ.σ.     µ.δ.σ.
             (% του ΑΕΠ)                ΠΣΤ ∆εκ 2006          0,2        0,5      0,7        0,9       1,1      µ.δ.σ.
                                       ΠΣΤ Απρ 2008          -0,4       -0,3      0,0        0,5       1,0        1,4
         ∆ιαρθρωτικό ισοζύγιο3
                                       COM Απρ 2008          -0,6       -0,3     -0,2       -0,1     µ.δ.σ.     µ.δ.σ.
             (% του ΑΕΠ)
                                       ΠΣΤ ∆εκ 20064         -0,4        0,1    µ.δ.σ.     µ.δ.σ.    µ.δ.σ.     µ.δ.σ.
                                       ΠΣΤ Απρ 2008          88,2       84,9     81,5       78,1      74,7       71,1
     Ακαθάριστο δηµόσιο χρέος
                                       COM Απρ.2008          88,2       84,9     81,9       79,9     µ.δ.σ.     µ.δ.σ.
             (% του ΑΕΠ)
                                        ΠΣΤ ∆εκ 2006         87,7       83,9     80,4       76,6      72,6      µ.δ.σ.
      Σηµειώσεις:
      1
        Κενά παραγωγής και κυκλικά προσαρµοσµένα ισοζύγια βάσει των προγραµµάτων όπως έχουν υπολογιστεί εκ νέου από
   τις υπηρεσίες της Επιτροπής βάσει των στοιχείων που περιέχονται στα προγράµµατα.
      2
        Βάσει εκτιµώµενης δυνητικής ανάπτυξης ύψους 2,5%, 2,5%, 2,2% και 2,2% αντίστοιχα, κατά την περίοδο 2006-2009.
      3
        Κυκλικά προσαρµοσµένο ισοζύγιο πλην εκτάκτων και λοιπών προσωρινών µέτρων. Σύµφωνα µε το πλέον πρόσφατο
   πρόγραµµα, τα έκτακτα και λοιπά προσωρινά µέτρα µειώνουν το έλλειµµα κατά 0,7% του ΑΕΠ το 2006 και το αυξάνουν
   κατά 0,1% του ΑΕΠ το 2007. Σύµφωνα µε τις εαρινές προβλέψεις των υπηρεσιών της Επιτροπής, τα έκτακτα και λοιπά
   προσωρινά µέτρα µειώνουν το έλλειµµα κατά 0,9% του ΑΕΠ το 2006 και το αυξάνουν κατά 0,1% του ΑΕΠ το 2007.
      4
        Το επικαιροποιηµένο πρόγραµµα σταθερότητας του ∆εκεµβρίου 2006 δεν παρείχε στοιχεία για τη χρήση έκτακτων
   µέτρων στο διάστηµα 2008 έως 2010.
      Πηγή:
      Πρόγραµµα Σταθερότητας (ΠΣΤ), Εαρινές οικονοµικές προβλέψεις 2008 των υπηρεσιών της Επιτροπής (COM),
   υπολογισµοί των υπηρεσιών της Επιτροπής
EL                                                          12                                                         EL


Avis juridique important

|

31985K0122

85/122/ΕΚΑΧ: Σύσταση της Επιτροπής της 4ης Φεβρουαρίου 1985 για τροποποίηση της σύστασης αριθ. 1835/81/ΕΚΑΧ περί της υποχρεώσεως δημοσιεύσεως τιμοκαταλόγων και όρων πωλήσεως, καθώς και περί των απαγορευμένων πρακτικών στο εμπόριο χάλυβα

Επίσημη Εφημερίδα αριθ. L 046 της 15/02/1985 σ. 0054 - 0055 Ισπανική ειδική έκδοση: Κεφάλαιο 08 τόμος 2 σ. 0160  Πορτογαλική ειδική έκδοση : Κεφάλαιο 08 τόμος 2 σ. 0160

***** ΣΥΣΤΑΣΗ ΤΗΣ ΕΠΙΤΡΟΠΗΣ  της 4ης Φεβρουαρίου 1985  για τροποποίηση της σύστασης αριθ. 1835/81/ΕΚΑΧ περί της υποχρεώσεως δημοσιεύσεως τιμοκαταλόγων και όρων πωλήσεως, καθώς και περί των απαγορευμένων πρακτικών στο εμπόριο χάλυβα  (85/122/ΕΚΑΧ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 63 παράγραφος 3,  Εκτιμώντας τα ακόλουθα:  Σύμφωνα με τους όρους της σύστασης αριθ. 1835/81/ΕΚΑΧ της Επιτροπής (1), όπως τροποποιήθηκε τελευταία από τη σύσταση αριθ. 1946/84/ΕΚΑΧ (2), τα κράτη μέλη υποχρεώθηκαν να επιβάλουν στις επιχειρήσεις διανομής, από την 1η Ιανουαρίου 1983 έως τις 31 Δεκεμβρίου 1985, κανόνες σχετικά με τη δημοσίευση των τιμών και όρων πώλησης των χαλύβων και για τις απαγορευμένες πρακτικές στο εμπόριο χάλυβα. Δεν υπάγονται σ' αυτούς τους κανόνες, ιδίως:  - οι αποκαλούμενοι έμποροι χάλυβα «δεύτερο χέρι», οι οποίοι αγοράζουν αποκλειστικά από άλλους εμπόρους της Κοινότητας ανεξάρτητα από τον όγκο μεταπώλησης,  - οι έμποροι κάθε είδους, των οποίων ο ετήσιος όγκος μεταπώλησης, συμπεριλαμβανομένου και αυτού των θυγατρικών εταιριών τους ή των υποκαταστημάτων τους, είναι κατώτερος από 3 000 τόνους ειδικών χαλύβων ή 6 000 τόνους χάλυβα όλων των τύπων.  Οι προαναφερόμενοι έμποροι χάλυβα, των οποίων η σημασία είναι περιορισμένη αλλά των οποίων η επίδραση, λόγω του αριθμού τους, δεν πρέπει να παραγνωρίζεται, δεν διαδραματίζουν συνήθως πρωτεύοντα ρόλο στην αγορά. Ωστόσο, η μέχρι τούδε πείρα δείχνει ότι, λόγω της ελευθερίας δράσης την οποία απολαύουν, οι έμποροι χάλυβα περιορισμένου μεγέθους ή «από δεύτερο χέρι» καθόρισαν με τη στάση τους το επίπεδο τιμών ορισμένων κατηγοριών ή ποιοτήτων χάλυβα σε πολλές περιοχές της Κοινότητας όπου διαπιστώθηκαν ανισορροπίες στην αγορά και το εμπόριο.  Για τον λόγο αυτό, πρέπει να μην εξαιρείται από το πεδίο εφαρμογής των σχετικών διατάξεων ένας αρκετά μεγάλος αριθμός εμπόρων χάλυβα, των οποίων η δραστηριότητα ενδέχεται να επηρεάσει δυσμενώς το επίπεδο των τιμών και να οδηγήσει σε διακρίσεις.  Είναι σημαντικό για την καλή κατάσταση της αγοράς χάλυβα, η οποία θα εισέλθει σε αποφασιστική καμπή κατά τη διάρκεια του 1985, να υπάγονται, από τούδε και στο εξής, στις σχετικές διατάξεις όλοι οι έμποροι χάλυβα.  Ωστόσο, δεν είναι απαραίτητο για όλους τους μικρούς εμπόρους να υπάγονται στο σύνολο των κανόνων που έχουν επιβληθεί μέχρι σήμερα στους σημαντικότερους εμπόρους· ένα μέρος των μικρών εμπόρων μπορεί να απαλλαγεί από την υποχρέωση να δημοσιεύει τις τιμές και όρους πώλησης στο βαθμό που οι τιμές που εφαρμόζουν είναι κατ' ανάγκη συνδεδεμένες, με κάποιο κατάλληλο περιθώριο, με τις τιμές που δημοσιεύουν οι έμποροι και οι παραγωγοί που αποτελούν τους προμηθευτές τους.  Πρέπει επίσης να λαμβάνεται μέριμνα ώστε να μην υποβληθούν οι μικροί έμποροι σε διοικητικές αλλοιώσεις που δεν αναλογούν στον συνήθη τρόπο με τον οποίο ασκούν τις δραστηριότητές τους και τη διαχείρισή τους, όπως εξάλλου δεν είναι σκόπιμο να επιβαρυνθούν υπερβολικά τα καθήκοντα των υπηρεσιών των κρατών μελών στις οποίες έχει ανατεθεί η εφαρμογή της σύστασης αριθ. 1835/81/ΕΚΑΧ.Πρέπει, εξάλλου, να περιοριστεί η τελευταία στις επιχειρήσεις ή οργανισμούς των οποίων η συνήθης δραστηριότητα περιλαμβάνει τη διανομή, εκτός της πώλησης, στους οικιακούς καταναλωτές ή στη βιοτεχνία.  Πράγματι, αρκεί οι έμποροι, οι οποίοι δεν υπάγονται στην υποχρέωση δημοσίευσης τιμών και όρων πώλησης, να υποχρεούνται να έχουν τον δικό τους τιμοκατάλογο για να δικαιολογούν ότι οι τιμές καθορίστηκαν σύμφωνα με τους όρους που προβλέπονται στα άρθρα 8 έως 15 της σύστασης αριθ. 1835/81/ΕΚΑΧ, και για να αποδείξουν ότι δεν έχουν προβεί σε πωλήσεις που εισάγουν διακρίσεις εφαρμόζοντας άνισους όρους σε συγκρίσιμες συναλλαγές · επίσης, ο έμπορος χάλυβα, ο οποίος ευθυγραμμίζεται με προσφορά εμπόρου που απαλλάσσεται από την υποχρέωση δημοσίευσης, οφείλει να καταδείξει ότι είχαν πληρωθεί οι προϋποθέσεις ευθυγράμμισης και ότι η ευθυγράμμιση αυτή είχε επιβληθεί σ' αυτόν από τον πραγματικό ανταγωνισμό του εν λόγω εμπόρου,  ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:  Άρθρο 1  Η σύσταση αριθ. 1835/81/ΕΚΑΧ τροποποιείται ως εξής:  1. Το άρθρο 2 παράγραφος 1 αντικαθίσταται από το ακόλουθο κείμενο:  «1. Η παρούσα σύσταση αφορά τις επιχειρήσεις διανομής της Κοινότητας που διενεργούν για λογαριασμό τους απευθείας πωλήσεις ή/και πωλήσεις εκ της αποθήκης, στο εσωτερικό της κοινής αγοράς των προϊόντων χάλυβα που ορίζονται στο παράρτημα Ι της συνθήκης, εξαιρουμένου του παλαιοσιδήρου, εφόσον:  - δεν αποτελούν οργάνωση πωλήσεων κατά την έννοια της απόφασης αριθ. 30-53 (1), όπως τροποποιήθηκε από την απόφαση αριθ. 1834/81/ΕΚΑΧ (2),  ή  - η συνήθης δραστηριότητά τους περιλαμβάνει τη διανομή εκτός της πώλησης, στους οικιακούς καταναλωτές ή στη βιοτεχνία,  οι οποίες καλούνται στο εξής "έμποροι χάλυβα".  (1) ΕΕ ΕΚΑΧ της 4. 5. 1953, σ. 109.  (2) ΕΕ αριθ. L 184 της 4. 7. 1981, σ. 7.»  2. Στο άρθρο 2, η παράγραφος 3 διαγράφεται και η παράγραφος 4 καθίσταται παράγραφος 3.  3. Το άρθρο 3 αντικαθίσταται από το ακόλουθο κείμενο:  «Άρθρο 3  1. Οι έμποροι χάλυβα, των οποίων ο όγκος πωλήσεων μεταξύ 1ης Ιανουαρίου και 31ης Δεκεμβρίου 1984, ημερομηνίας συμπεριλαμβανομένης, ανήλθε τουλάχιστον σε 2 000 τόνους ειδικών χαλύβων ή σε 4 000 τόνους κάθε είδους χάλυβα, υποχρεούνται να δημοσιεύουν τιμοκαταλόγους και όρους πώλησης για τις απευθείας πωλήσεις και τις πωλήσεις εκ της αποθήκης, σύμφωνα με τις διατάξεις των άρθρων 4 έως 8 και να τους ανακοινώνουν σε υπηρεσία που έχει οριστεί από το κράτος μέλος.  Μια μητρική εταιρεία εμπορίας χάλυβα μπορεί να δημοσιεύσει τιμοκαταλόγους και όρους πώλησης που ισχύουν επίσης για τις θυγατρικές της εταιρείες και τα υποκαταστήματά της.  2. Οι έμποροι που έχουν απαλλαγεί από την υποχρέωση δημοσίευσης τιμοκαταλόγων και όρων πώλησης, εξαιτίας του ότι δεν εμπίπτουν στις προϋποθέσεις που αναφέρονται στην παράγραφο 1, υποχρεούνται, παρ' όλα αυτά, να καταρτίζουν τιμοκατάλογο και να τον θέτουν στη διάθεση της υπηρεσίας που έχει οριστεί από το κράτος μέλος για τους σκοπούς των ελέγχων που προβλέπονται στο άρθρο 15.»  Άρθρο 2  Τα κράτη μέλη λαμβάνουν τα αναγκαία μέτρα για να συμμορφωθούν με την παρούσα σύσταση το αργότερο την 1η Μαρτίου 1985. Πληροφορούν αμέσως την Επιτροπή σχετικά.  Άρθρο 3  Η παρούσα σύσταση απευθύνεται στα κράτη μέλη.  Βρυξέλλες, 4 Φεβρουαρίου 1985.  Για την Επιτροπή  Karl-Heinz NARJES  Αντιπρόεδρος  (1) ΕΕ αριθ. L 184 της 4. 7. 1981, σ. 9.  (2) ΕΕ αριθ. L 180 της 7. 7. 1984, σ. 28.


Avis juridique important

|

31976H0223

76/223/ΕΟΚ: Σύσταση της Επιτροπής της 5ης Φεβρουαρίου 1976 απευθυνόμενη στα κράτη μέλη περί των μονάδων μετρήσεως που μνημονεύονται στις συμβάσεις τις σχετικές με τα διπλώματα ευρεσιτεχνίας

Επίσημη Εφημερίδα αριθ. L 043 της 19/02/1976 σ. 0022 - 0024 Ελληνική ειδική έκδοση: Κεφάλαιο 13 τόμος 3 σ. 0192  Ισπανική ειδική έκδοση: Κεφάλαιο 13 τόμος 4 σ. 0241  Πορτογαλική ειδική έκδοση : Κεφάλαιο 13 τόμος 4 σ. 0241

ΣΥΣΤΑΣΗ ΤΗΣ ΕΠΙΤΡΟΠΗΣ της 5ης Φεβρουαρίου 1976 απευθυνόμενη στα Κράτη μέλη περί των μονάδων μετρήσεως που μνημονεύονται στις συμβάσεις τις σχετικές με τα διπλώματα ευρεσιτεχνίαςI 1. Το Συμβούλιο εθέσπισε, στις 18 Οκτωβρίου 1971, την οδηγία 71/354/ΕΟΚ περί προσεγγίσεως των νομοθεσιών των Κρατών μελών των αναφερομένων στις μονάδες μετρήσεως(1) Η οδηγία αυτή συμπληρώθηκε με τις πράξεις περί προσχωρήσεως στις Ευρωπαϊκές Κοινότητες  του Βασιλείου της Δανίας, της Ιρλανδίας, του Βασιλείου της Νορβηγίας και του Ηνωμένου Βασιλείου της Μεγάλης Βρεταννίας και Βορείου Ιρλανδίας(2) προκειμένου να ληφθούν υπόψη οι μονάδες του αυτοκρατορικού συστήματος που είναι νόμιμες στο Ηνωμένο Βασίλειο  και στην Ιρλανδία. Σκοπός της οδηγίας αυτής είναι να διασαφηνίσει και απλοποιήσει τον τομέα των μονάδων μετρήσεως προδιαγράφοντας τη χρήση των μονάδων του Διεθνούς Συστήματος (μονάδες SI) όπως αυτές ορίσθησαν από τη Γενική Συνδιάσκεψη Μέτρων και Σταθμών  (CGPM) που συνεστήθη με τη Σύμβαση του Μέτρου, που υπεγράφη στο Παρίσι στις 20 Μαΐου 1875, σύμβαση στην οποίαν έχουν προσχωρήσει όλα τα Κράτη μέλη.  Η απόφαση του Συμβουλίου να προδιαγράψει τη χρήση του συστήματος SI είχε μεγάλη σημασία, ακόμη και πριν τη διεύρυνση της Κοινότητος. Πράγματι, αν και τα αρχικά Κράτη μέλη ήσαν όλα Κράτη "μετρικά", δεν χρησιμοποιούσαν όλα το ίδιο σύστημα μονάδων, διότι  υπάρχουν πολλά "μετρικά συστήματα": π.χ. το σύστημα CGS (εκατοστόμετρο, γραμμάριο, δευτερόλεπτο), MTS (μέτρο, τόνος, δευτερόλεπτο), MKfs (μέτρο, χιλιόγραμμο δυνάμεως, δευτερόλεπτο) και τέλος MKSA, το επιλεγόμενο Giorgi, (μέτρο, χιλιόγραμμο,  δευτερόλεπτο, ampere).  Το θέμα τούτο έληξε με την αποδοχή των μονάδων του συστήματος SI το οποίο είναι αναγνωρισμένο παγκοσμίως και το οποίο και μόνο προδιαγράφεται από την οδηγία. Εξάλλου, λόγω του γεγονότος ότι η Γενική Συνδιάσκεψη Μέτρων και Σταθμών, όρισε και ανεγνώρισε  τη συνοχή του Διεθνούς Συστήματος SI, το Συμβούλιο των Ευρωπαϊκών Κοινοτήτων κατόπιν προτάσεως της Επιτροπής, αποφάσισε να υιοθετήσει το σύστημα αυτό μονάδων και να το καταστήσει υποχρεωτικό και νόμιμο.  Οι παράγωγες μονάδες του συστήματος αυτού λαμβάνονται πράγματι με συνδυασμό των μονάδων βάσεως χωρίς να υπεισέρχονται αριθμητικοί συντελεστές, πράγμα το οποίο δεν συμβαίνει σε άλλα συστήματα μονάδων.  Η οδηγία όπως τροποποιήθηκε με τις πράξεις περί προσχωρήσεως προβλέπει τη διαδικασία και ορισμένα στάδια για την προοδευτική εξαφάνιση των μονάδων που δεν ανήκουν στο SI, ιδιαίτερα των μονάδων του αυτοκρατορικού βρεταννικού συστήματος, και πρέπει να  οδηγήσει στη χρησιμοποίηση, από όλα τα Κράτη μέλη των Κοινοτήτων, μονάδων που ανήκουν μόνο στο Διεθνές Σύστημα.  Το πεδίο εφαρμογής της οδηγίας είναι εμφανές στο άρθρο 2, διότι η υποχρέωση χρησιμοποιήσεως των μονάδων SI περιλαμβάνει:  "Τα χρησιμοποιούμενα όργανα μετρήσεως, τις πραγματοποιούμενες μετρήσεις και τις ενδείξεις μεγεθών που εκφράζονται σε μονάδες στο οικονομικό κύκλωμα, στους τομείς της δημοσίας υγείας και κοινωνικών ασφαλίσεων, καθώς επίσης και στις εργασίες διοικητικού  χαρακτήρα." Το άρθρο 3 προβλέπει ως μόνες εξαιρέσεις στο πεδίο αυτό εφαρμογής τους τομείς των θαλασσίων και αεροπορικών συγκοινωνιών καθώς και των σιδηροδρομικών μεταφορών.  2. Στις 5 Οκτωβρίου 1973 στο Μόναχο, τα εννέα Κράτη μέλη της Κοινότητος καθώς επίσης και ένας ορισμένος αριθμός τρίτων χωρών υπέγραψαν τη Σύμβαση επί της χορηγήσεως διπλωμάτων ευρεσιτεχνίας που περιλαμβάνει στα συνημμένα έγγραφα, μεταξύ άλλων, και τον  κανονισμό εκτελέσεώς της.  Στόχος της συμβάσεως είναι να βελτιωθεί η προστασία των διπλωμάτων ευρεσιτεχνίας, ιδιαίτερα μέσω μίας κοινής διαδικασίας χορηγήσεως διπλωμάτων ευρεσιτεχνίας.  Το τρίτο μέρος της συμβάσεως και ειδικώτερα το κεφάλαιο Ι, αναφέρεται στην κατάθεση της αιτήσεως του ευρωπαϊκού διπλώματος ευρεσιτεχνίας και τους όρους που πρέπει αυτή να πληροί (άρθρα 75 έως 86), ενώ το τρίτο μέρος του κανονισμού εκτελέσεως (που  περιελήφθη στην "Patent cooperation Treaty" υπογραφείσα το 1970) συμπληρώνει τις διατάξεις αυτές κατά τρόπο πιο λεπτομερή (κανόνες 24 έως 36). Λαμβανομένου υπόψη του πεδίου εφαρμογής της οδηγίας "μονάδες μετρήσεως" όπως τούτο εξετέθη ανωτέρω, τα έγγραφα  αιτήσεως ευρωπαϊκού διπλώματος ευρεσιτεχνίας καθώς επίσης και αυτά ταύτα τα διπλώματα ευρεσιτεχνίας καλύπτονται από την οδηγία, πράγμα το οποίο σημαίνει ότι τα Κράτη μέλη υποχρεούνται να εφαρμόσουν τις μονάδες SI στα έγγραφα αυτά τα σχετικά με τα  διπλώματα ευρεσιτεχνίας.  Εν τούτοις, ο κανόνας 35 (12) του κανονισμού εκτελέσεως της συμβάσεως θα μπορούσε να οδηγήσει σε μία διαφορετική ερμηνεία.  Ο κανόνας αυτός είναι συντεταγμένος ως εξής:  "12. Οι μονάδες μέτρων και σταθμών πρέπει να εκφράζονται σύμφωνα με το μετρικό σύστημα. Εάν χρησιμοποιείται άλλο σύστημα, πρέπει αυτές να εκφράζονται ομοίως σύμφωνα με το μετρικό σύστημα. Η θερμοκρασία πρέπει να εκφράζεται σε βαθμούς εκατονταβάθμου. Εάν  χρησιμοποιείται άλλο σύστημα, πρέπει να εκφράζεται ομοίως σε βαθμούς εκατονταβάθμου. Η σχετική πυκνότητα εκφράζεται σε μετρικές μονάδες. Πρέπει να χρησιμοποιούνται για τις άλλες φυσικές ενδείξεις οι μονάδες της διεθνούς πρακτικής, για τους μαθηματικούς  τύπους τα σύμβολα που είναι εν γένει σε χρήση και για τους χημικούς τύπους, τα σύμβολα, ατομικά βάρη και μοριακοί τύποι, που είναι εν γένει σε χρήση. Κατά γενικό κανόνα, πρέπει να χρησιμοποιούνται μόνον οι τεχνικοί όροι, σήματα και σύμβολα που είναι  γενικά αποδεκτά στο θεωρούμενο τομέα." Το κείμενο αυτό δεν είναι σαφές και, ιδιαίτερα, επισημαίνονται τα ακόλουθα σημεία:  α) Το κείμενο δεν ομιλεί παρά για "μετρικά συστήματα". Όπως αναφέρθηκε ανωτέρω, υπάρχουν πολυάριθμα "μετρικά συστήματα". Εάν μπορεί να χρησιμοποιηθεί οποιοδήποτε από αυτά, ο κανόνας αυτός έρχεται σε αντίθεση με τις διεθνείς αποφάσεις της Γενικής  Συνδιασκέψεως Μέτρων και Σταθμών και την κοινοτική οδηγία που δεν εγκρίνουν παρά μόνο τη χρησιμοποίηση των μονάδων SI, και οδηγεί σε σύγχυση. Εάν αντιθέτως, στο πνεύμα των συντακτών ήταν να επιτρέπεται μόνο η χρήση των μονάδων του συστήματος SI, η  σύνταξη είναι ενδεδειγμένη και η αναφορά "μετρικό σύστημα" ανεπαρκής.  β) Η πρώτη φράση του κειμένου απαιτεί τη χρησιμοποίηση του μετρικού συστήματος είτε μόνο είτε μαζί με άλλες μονάδες εάν χρησιμοποιούνται τέτοιες. Αντιθέτως το κείμενο αναγράφει περαιτέρω, αφού έχει αναφέρει τη θερμοκρασία και την πυκνότητα: "πρέπει να  χρησιμοποιούνται, για τις άλλες φυσικές ενδείξεις, οι μονάδες της διεθνούς πρακτικής..." Τα δύο αυτά δεν βρίσκονται σε αντίθεση εάν θεωρηθεί ότι "οι μονάδες της διεθνούς πρακτικής", όπως και το "μετρικό σύστημα", είναι στο κείμενο αυτό δύο εκφράσεις ισοδύναμες για την ένδειξη των μονάδων. Αλλά το δεύτερο χωρίο θα μπορούσε να θεωρηθεί ως  αναφερόμενο στις εν χρήσει μονάδες σε ορισμένες χώρες που δεν χρησιμοποιούν το SI. Η ερμηνεία αυτή που θα μπορούσε να φανεί ότι δικαιολογεί την αρκετά ασαφή διατύπωση "μονάδες διεθνούς πρακτικής" θα ήταν εντούτοις σε αντίθεση με την πρώτη φράση του  κειμένου και ασυμβίβαστη με την οδηγία περί μονάδων μετρήσεως.  γ) Αναφέρεται στο γαλλικό κείμενο, "η θερμοκρασία πρέπει να εκφράζεται σε βαθμούς εκατονταβάθμου" ενώ το γερμανικό και αγγλικό κείμενο χρησιμοποιούν την έκφραση "Κελσίου" μόνη ανεγνωρισμένη επί διεθνούς επιπέδου, συμπεριλαμβανομένων και των γαλλοφώνων  χωρών. Πρέπει να σημειωθεί η ανακρίβεια του όρου που χρησιμποιείται στα γαλλικά, καθώς επίσης και ο άχρηστος περιορισμός στους βαθμούς Κελσίου (ενώ η χρησιμοποίηση βαθμών Κέλβιν, που επιτρέπεται εξίσου από το σύσητμα SI, είναι κατά πολύ προτιμώτερη στο  πεδίο των χαμηλών θερμοκρασιών). Τέλος,κάθε απόκλιση μεταξύ των γλωσσικών εκδόσεων θα εξαλειφθεί αφού, κατ' εφαρμογή του άρθρου 177 παράγραφος 1 της συμβάσεως, η αγγλική, γαλλική και γερμανική έκδοση είναι εξ ίσου αυθεντικές.  δ) Η φράση "η σχετική πυκνότητα εκφράζεται σε μετρικές μονάδες" είναι ανακριβής επί επιστημονικού επιπέδου. Η "σχετική πυκνότητα" είναι πράγματι απλή σχέση μάζας χωρίς διάσταση και συνεπώς, δεν χρειάζεται να εκφράζεται στο ένα ή στο άλλο σύστημα  μονάδων.  Τελικά, η διατύπωση της παραγράφου αυτής της συμβάσεως περί διπλωμάτων ευρεσιτεχνίας θα οδηγήσει σίγουρα σε δυσκολίες ερμηνείας και εφαρμογής διότι το χρησιμοποιούμενο επιστημονικό περιεχόμενο δεν χρησιμοποιείται με τον κατάλληλο τρόπο.  Ως εκ τούτου, όποια κι αν είναι η σοβαρότητα που μπόρεσε να αποδοθεί στο πρόβλημα αυτό κατά τη σύνταξη της συμβάσεως των διπλωμάτων ευρεσιτεχνίας, είναι απαραίτητο για την ομοιόμορφη εφαρμογή του κανόνα 35 (12), να αποτελέσει κατ' αρχή αντικείμενο  κοινής ερμηνείας και στη συνέχεια βελτιώσεως της συντάξεως.  II Για τους λόγους αυτούς και δυνάμει των διατάξεων της συνθήκης περί ιδρύσεως της Ευρωπαϊκής Οικονομικής Κοινότητος, και ιδίως του άρθρου 155, η Επιτροπή συνιστά στα Κράτη μέλη.  1. Να κάμουν κοινή δήλωση ερμηνείας σύμφωνα με την οποία θα εφαρμόσουν τον κανόνα 35 (12) του κανονισμού εκτελέσεως της συμβάσεως επί της χορηγήσεως ευρωπαϊκών διπλωμάτων ευρεσιτεχνίας, συμβάσεως υπογραφείσης στο Μόναχο στις 5 Οκτωβρίου 1973, κατά την  έννοια των αποτελεσμάτων των εργασιών της Γενικής Συνδιασκέψεως Μέτρων και Σταθμών που έχει ορίσει το διεθνές σύστημα και τις μονάδες μετρήσεως που περιλαμβάνει.  2. Να προσπαθήσουν να γίνει δεκτή η θέση αυτή και από τα άλλα συμβαλλόμενα μέρη στη σύμβαση επί της χορηγήσεως ευρωπαϊκών διπλωμάτων ευρεσιτεχνίας.  Έγγινε στις Βρυξέλλες, στις 5 Φεβρουαρίου 1976.  Για την Επιτροπή Finn GUNDELACH Μέλος της Επιτροπής  (1)EΕ αριθ. Ν 243 της 29.10.1971, σ. 29.  (2) ΕΕ αριθ. Ν 73 της 25.3.1972, σ. 119.


Avis juridique important

|

31970H0119

70/119/ΕΟΚ: Σύσταση της Επιτροπής, της 22ας Δεκεμβρίου 1969, προς την Ιταλική Δημορατία σχετικά με την διευθέτηση του εθνικού μονοπωλίου εμπορικού χαρακτήρα των πυρίων (Το κείμενο στην ιταλική γλώσσα είναι το μόνο αυθεντικό)

Επίσημη Εφημερίδα αριθ. L 031 της 06/02/1970 σ. 0001 - 0003 Δανική ειδική έκδοση: Σειρά II τόμος VI σ. 0010  Αγγλική ειδική έκδοση: Σειρά II τόμος VI σ. 0010

/* Δεν υπάρχει επίσημη ελληνική μετάφραση του εγγράφου αυτού           διότι δεν περιλαμβανόταν στην ελληνική Ειδική Έκδοση. Δεν           περιλαμβάνονταν στην ελληνική Ειδική Έκδοση:           - Πράξεις που δεν ίσχυαν πλέον την ημερομηνία προσχώρησης της           Ελλάδας (01/01/1981)           - Πράξεις που καταργήθηκαν αυτόματα κατά την προσχώρηση (π.χ.           ορισμένες συμφωνίες μεταξύ της Κοινότητας και της Ελλάδας)           - Πράξεις δεσμευτικές μόνο για τους αποδέκτες τους, που είναι           συνεπώς αυθεντικές μόνο στη γλώσσα στην οποία συντάχθηκαν           - Μη δεσμευτικές πράξεις           - Πράξεις που δεν θεωρήθηκαν αρκετά σημαντικές ώστε να           συμπεριληφθούν           - Ορισμένες πράξεις που ακυρώθηκαν κατά τη δημιουργία της Ειδικής           Έκδοσης */           /* oknogr81 */